Srpska lista protestuje, Ljimaj slavi • RTK\nSrpska lista protestuje, Ljimaj slavi\nDanašnja odluka Izbornog panela za žalbe i predstavke (IPŽP) da glasovi pristigli poštom iz Srbije ne uđu u zbir konačnih rezultata kosovskih izbora, rezultat je političkih kalkulacija, poručila je Srpska lista, kojoj je pripala većina ovih glasova. Iz ove stranke, međutim, nisu naveli da li će uložiti žalbu kosovskom Vrhovnom sudu. S druge strane, lider NISMA-e, Fatmir Ljimaj, slavi, pošto će se, prema njegovim rečima, bez ovih glasova, koalicija NISMA-AKR-PD ipak naći u kosovskoj skupštini.\nIz najveće i po svemu sudeći jedine stranke kosovskih Srba u narednom sazivu Skupštine Kosova, poručuju da je današnja odluka IPŽP-a „rezultat političkih kalkulacija, čiji je deo bila i šovinistička farsa sa brojanjem glasova raseljenih Srba u skafanderima“.\nPodsetili su javnost da je IPŽP već dva puta odbio žalbe za poništavanjem ovih glasova i da su glasovi raseljenih Srba do sada uvek dolazili na isti način. Cilj ove odluke je, prema njihovim navodima, "da se raseljenim Srbima ne dozvoli pravo da biraju ko će zastupati njihove interese", a sve zbog toga, kako takođe navode, zato što skoro svi ti glasovi pripadaju Srpskoj listi.\n„Ovom prilikom obaveštavamo građane da čak i sa ovim političkim nasiljem Srpska lista i dalje u svojim rukama ima svih deset mandata a na osnovu demokratski izražene volje srpskog naroda“, zaključili su za kraj, ali nisu naveli da li će protiv ove odluke IPŽP-a, uložiti žalbu Vrhovnom sudu Kosova, na šta imaju pravo.\nS druge strane, lider NISMA-a, Fatmir Ljimaj, poručuje da je današnja odluka IPŽP-a pokazala „vladavinu prava na Kosovu“.\n„Odluka IPŽP-a još jednom je pokazala da na Kosovu postoje institucije koje poštuju zakon, vladavina zakona se štiti i napreduje svakog dana“, poručio je Ljimaj sa vanredne konferencije za medije, nakon objave ove odluke.\nNISMA i partneri, deo su kosovske skupštine, takođe je poručio.\n„Kao što do sada znate, sa redovnim rezultatima, Inicijativa i partneri parlamentarna su stranka. NISMA je osvojila 5,12%, imamo šest mesta u skupštini“, rekao je Ljimaj prenosi Gazeta Express.\nIPŽP je danas na osnovu 52 primljene žalbe CIK-u naložio da se ponovo prebroje glasovi sa 1.472 biračka mesta. Ukoliko ponovno prebrojavanje glasova ne rezultira nekim značajnijim promenama, a glasovi iz Srbije ne budu računati, procene su da će koalicija NISMA-AKR-PD imati 6 poslanika u kosovskoj skupštini, što će dovesti do toga da Samoopredeljenje izgubi tri, a DSK, DOK, ABK-PDS po jedno poslaničko mesto.


probava - Vesti - Svet Plus\nprobava najnovije vesti\nLakše ćete odabrati pravu hranu ako znate svoj tip probave! Svaki pojedinac je jedinka sa posebnim potrebama, pa i kad je u pitanju ishrana. Kad je ona zasnovana na ličnim potrebama, može da bude od velike pomoći za celokupno zdravlje.\nBiiljka Čičak neverovatno je lekovita! Upale, otekline, smirenje, probava, ..\nUpale, otekline, smirenje, probava, dezinfekcija kože... Biljka Čičak neverovatno je lekovita, iako je većina smatra za korov! Nadamo se da ćete od danas drugačije gledati na ovo "smetalo" u vašim dvorištima.


JEZIVO OTKRIĆE DODIKA: Migrante su ovde uputili da izvrše kolonizaciju Balkana - EVO ŠTA SE DEŠAVA ... | WebTribune\nHome SPEKTAR JEZIVO OTKRIĆE DODIKA: Migrante su ovde uputili da izvrše kolonizaciju Balkana – EVO ŠTA SE DEŠAVA …\nSrpski član Predsednštva BiH Milorad Dodik izjavio je da će ga Amerikanci, poput specijalnog predstavnika američkog državnog sekretara za zapadni Balkan Metjua Palmera, označavati kao nekoga ko blokira “napredak” u BiH sve dok svoj interes u ovoj zemlji budu stavljali iznad interesa srpskog naroda u BiH, pa i ukupne BiH.\nImenovanje Palmera za specijalnog predstavikaza zapadni Balkana, s jedne strane, i imenovanje Ričarda Granela za specijalnog izaslanika za pregovre Beograda i Prištine, s druge strane, Dodik je ocenio kao potvrdu da postoje razlike izmedju stavova Bele kuće i Stejt dipartmenta po pitanju ovog dela sveta, a ne odluke ili strategije da se SAD snažnije uključe na ovim prostorima.\n“Čak je i u američkoj javnosti, onom njenom delu koji se bavi regionom zapadnog Balkana, pokrenuta polemika šta bi trebalo da znači imenovanje ta dva specijalna predstavnika i nisam siguran da je iko sa sigurnošću mogao da kaže šta će biti čija ovlašćenja”, kazao je Dodik.\n“U BiH ne postoji konsenzus o potrebi njihovog prisustva ovde, mislim na pojačano prisustvo američkih predstavnika, da bi se rešavali problemi. Mada je potpuno jasno da bi deo političke scene bio presrećan da se SAD ovde angažuju na način da nameću rešenja koja bi voleli Bošnjaci”, kazao je srpski član Predsedništva BiH.\nPrema njegovim rečima, tom delu političke scene SAD ne trebaju kao država sa kojom se može saradjivati u ekonomskom ili finansijskom planu, već im SAD trebaju kao zemlja izvoznica političkog pritiska, ako je moguće, kako je naveo, u njihovu, bošnjačku korist.\n“Politika Donalda Trampa, i ovo što on javno govori ne ide u prilog nadanjima naših suseda u Sarajevu. I konačno, mislim da SAD kao globalna sila imaju i važnije teme i važnije probleme od BiH”, smatra Dodik.\nUpitan da li blokada u konstituisanju vlasti BiH može da inicira mešanje medjunarodne zajednice u taj proces ili čak da organizuje neku vrstu medjunarodne konferencije o BiH, srpski član Predsedništva BiH je ocenio da je vreme takve vrste medjunarodnog intervencionizma prošlo.\nDodao je da je ono što danas postoji u BiH “direktna posledica mešanja neizabranih stranaca u unutrašnja pitanja u zemlje”.\n“Medjunarodna konferencija o BiH nije moguća ukoliko se o njenom održavanju ne dogovore sve velike sile, subjekti u BiH i regionu, kao što je to bilo u Dejtonu. Ne vidim spremnost tih sila da se o tom pitanju dogovaraju, u stvari ne vidim takav interes tih sila uopšte za unutrašnja pitanja u BiH”, istakao je Dodik.\nUpitan da li će, ako u Sarajevu ne bude postignut dogovor o formiranju Saveta ministara BiH, preispitati svoju poziciju u Predsedništvu, Dodik je rekao da bi odstupanje sa te pozicije bilo neodgovorno prema ogromnom broju gradjana koji su mu dali poverenje na izborima, bez ozbira što u toj instituciji ne može da sprovede svoje ideje o značajnijim iskoracima, koji bi značili bolji život gradjana.\nOn je još kazao da je “slab interes” njegovog SNSD-a za ulazak u novi saziv Saveta ministara, jer su u periodu od izbora do danas na nižim nivoima, pre svega u raznim agencijama, imenovani ljudi koje su birale postojeće političke strukture.\n“U takvim uslovima SNSD bi bio poput neke ikebane, neko drugi bi kreirao i provodio politike, a mi bi kao bili odgovorni za njih”, ocenio je on.\nUpitan kakvu poruku regionu šalje EU odbijanjem početka pristupnih pregovora za Severnu Makedoniju i Albaniju, Dodik je rekao da su tom odlukom “demantovani zagovornici nepisanog pravila da svi putevi ka EU vode kroz NATO”.\n“Odluka EU koja se odnosi na Severnu Makedoniju i Albaniju nas tera da razmišljamo da li je partnerstvo sa EU, koje je vidimo, ne sasvim pouzdano, jedini spoljnopolitički kurs koji smemo da zauzimamo. Da li treba da se odričemo parnerstva s drugim velikim silama i tržištima, kakve su recimo Rusija, Kina ili Turska”, kazao je srpski član Predsedništva BiH.\n“Migranti mi sve više deluju kao kolonisti, koji nisu ovde samo u prolazu, već je neko planirao da oni ovde i ostanu”, ocenio je on.\n“Ako zatvori sve granice, migranti će ostajati na prostoru EU, koja mi deluje kao generator ovog problema. Predlažem da i migranti i novac koji EU nudi ostalim državama za zbrinjavanje migranata, ostanu na prostoru EU”, naveo je srpski član Predsedništva BiH.


Zakon o suprotstavljanju stranim sankcijama brani nacionalno dostojanstvo i vitalne interese Kine - Kineski Radio Internacional\nZakon o suprotstavljanju stranim sankcijama brani nacionalno dostojanstvo i vitalne interese Kine\n2021-06-10 17:52:12 | CRI\nStalni komitet Svekineskog narodnog kongresa, kao najviše kinesko zakonodavno telo, je 10. juna popodne, glasalo za usvajanje Zakona o suprotstavljanju stranim sankcijama. To znači da će za hegemonistička dela nekih zapadnih zemalja koje se grubo mešaju u unutrašnja pitanja Kine i nameću takozvane „sankcije“, Kina moći da sprovede sistematičniju, temeljniju i snažniju protivmeru, kroz sistem nacionalnog zakonodavstva, kako bi odbranila nacionalno dostojanstvo i vitalne nacionalne interese.\nProfesor Huo Džengšin sa Fakulteta za međunarodno pravo pri Kineskom univerzitetu za političke nauke i pravo, smatra da je Zakon o suprotstavljanju stranim sankcijama neophodan. „Formulacija ovog zakona pruža snažnu garanciju na nacionalnom zakonodavnom nivou za sprovođenje mera protiv sankcija od strane nacionalnih upravnih organa za sprovođenje zakona i sudskih organa u budućnosti. Takođe označava da je poboljšana sposobnost Kine da sveobuhvatno koristi zakonodavna, administrativna i sudska sredstva za zaštitu nacionalnog suvereniteta, bezbednosti i osnovnih interesa“, naveo je profesor Huo.\nU stvari, donošenje zakona o suprostavljanju stranim sankcijama nije presedan za Kinu. Treba podsetiti da je Rusija u junu 2018. godine donela „Zakon o merama za uticaj protiv neprijateljskih mera SAD-a i drugih zemalja“, čiji je cilj zaštita ruskih interesa, bezbednosti, suvereniteta, teritorijalnog integriteta, kao i slobode i prava ruskih građana koji su zaštićeni od neprijateljskih postupaka SAD-a i drugih zemalja. Evropska Unija je takođe usvojila „Statut o blokiranju“ kao odgovor na američke sankcije, čime je blokirala i umanjila efekat američkih sankcija na fizička i pravna lica EU.\nGovoreći o tome da li ovaj zakon može uticati na poslovno okruženje u Kini, saradnik i istraživač na Institutu za međunarodno pravo pri Kineskoj akademiji društvenih nauka Li Ćingming je izjavio da su takve brige potpuno nepotrebne. „Ovo zlonamerno suzbijanje Kine ozbiljno je uticalo na efikasan i nesmetan rad međunarodnih lanaca snabdevanja i lanaca vrednosti. Naše legitimne protivmere usmerene su samo na entitete i pojedince koji se brutalno mešaju u unutrašnje stvari Kine, šire glasine, klevetu i pokušavaju da suzbiju Kinu. Treba napomenuti da ovaj zakon neće uticati na tržišne subjekte i obične ljude. Takođe ćemo nastaviti da promovišemo liberalizaciju i olakšavanje trgovine i investicija, štitimo legitimna prava i interese preduzeća koja se finansiraju iz inostranstva u skladu sa zakonom. ,,Nastavićemo da stvaramo tržišno orijentisano, legalizovano i međunarodno poslovno okruženje“, naglasio je saradnik Li Ćingming.


1000+: Građani tvrde da građevinari nude skupe stanove, evo po kojim cijenama – Bankar.me\nJune 16, 2016 Članci, CRNA GORA, NEKRETNINE, PLANETA, SVE VIJESTI Leave a comment\nViše građana obratilo se redakciji Portala Analitika tvrdeći da građevinske firme, u okviru projekta 1000+, nude veoma skupe stanove. Kao dokaz za svoje tvrdnje, građani kažu da tako smatraju i zvanični procjenitelji koji se ne slažu sa ocjenama firmi da stanovi u izgradnji, koje mahom nude građevinari, mogu dostići cijenu iznad 1.100 eura po kvadratu.\nNa osnovu vaučera, građani sa odabranom građevinskom kompanijom zaključuju predugovor o kupovini stana koji je prijavljen. Vaučer važi 60 dana od izdavanja i original ostaje kod korisnika, piše Analitika.\nKompletan spisak ponuđenih stanova u Podgorici, možete preuzeti na OVOM LINKU.\nPrevious Žugić: Država aktivno upravlja javnum dugom\nSljedeći m:tel upozorava: Brišite poruke i pozive sa nepoznatih brojeva


Hapšenja nakon protesta u Prištini\nNaslovnica NAJNOVIJE Politika Hapšenja nakon protesta u Prištini\nKosovo – Deset osoba uhapšeno je nakon sukoba pristalica opozicije i policije ispred Skupštine Kosova u noći na subotu, saopćila je policija.\nU saopćenju se dodaje da je u neredima povrijeđen jedan policijski službenik.\nKliničko-bolnički centar Priština saopćio je da je u sukobima ispred Skupštine nešto prije ponoći pet demonstranata lakše povrijeđeno, kao i dva pripadnika policije.\nSjednica Skupštine Kosova, na kojoj su učestvovali samo poslanici Demokratskog saveza Kosova (LDK) i Demokratske partije Kosova (PDK), jer je opozicionim poslanicima prisustvo bilo onemogućeno, okončana je u noći sa petka na subotu usvajanjem Zakona o zdravoj hrani.\nSjednica je trajala 20 minuta, a opozicija ju je okarakterizirala kao “privatni sastanak struktura PDK i LDK sa [predsjednikom parlamenta Kadrijem] Veselijem” i najavila da će ponovo da blokira svaki rad Skupštine Kosova.\nPrije sjednice Skupštine, policija se povukla iz zgrade parlamenta, učesnici protestnog skupa opozicije su se razišli, a saobraćaj je u Prištini normalizirao.\nSuzavac, pa molotovljevi kokteli\nIspred skupštinske zgrade došlo je do sukoba između pristalica opozicije i policije, nakon što su pristalice opozicije na policiju bacale “molotovljeve” koktele, policija je odgovorila suzavcem, primoravši ih na povlačenje.\nDemonstranti su gađali policiju i kamenicama i palili kontejnere, a policija je krenula na učesnike protesta i tom prilikom većina njih se udaljila ka raznim dijelovima Prištine.\nPokret Samoopredjeljenje preuzeo je odgovornost za bacanje suzavca, uz poruku da njihov protest neće prestati ukoliko iz skupštinske procedure ne budu povučeni sporazumi o formiranju zajednice srpskih opština i o demarkaciji sa Crnom Gorom.


Reakcija zapadnih medija na odgovor ruske ambasade na američke sankcije - 30.12.2016, Sputnik Srbija\nAmbasada Rusije u Londonu odgovorila je na odluku Vašingtona da protera ruske diplomate iz SAD crtežom „hrome patke“. 30.12.2016, Sputnik Srbija\n© AFP 2022 / ARIS MESSINISAmerički predsednik Barak Obama tokom posete Grčkoj\n„Rusija je ismejala situaciju ’hrome patke‘ Baraka Obame nakon što su SAD usvojile nove sankcije“, piše o „Vašington tajms“.\n„Ruska ambasada odgovorila je na sankcije SAD memom. Zaista“ piše „Mešabl“.\nList „Indipendent“ je istakao da je ruski odgovor na odluku o proterivanju diplomata bio „brz i zabavan“.\nIstovremeno, „Biznis insajder“ rekao je da je tvit ambasade Rusije „podrugljiva reakcija“.\nSjedinjene Američke Države su u četvrtak uvele nove sankcije ruskim obaveštajnim službama, nekih kompanija i pojedinaca, optužujući ih za pokušaj uticanja na izborne rezultate i najavile proterivanje 35 diplomata koje predsednik Barak Obama naziva „agentima ruske obaveštajne službe“. Američki lider nije pružio nikakve dokaze za ove tvrdnje.\nPored crteža patke, ambasada je objavila saopštenje u kome navode sa su akcije američkih vlasti „deža vi Hladnog rata“. „Kao i svi ostali, uključujući i Amerikance, biće nam drago da vidimo kraj ove nesrećne administracije“, rekao je predstavnik ambasade.\n„Hroma patka“ (engleski Lame duck) je neformalni izraz koji se odnosi na predsednika koji se sprema da napusti svoj položaj. Van konteksta reč „lame“ uglavnom ima negativno značenje. On se prevodi kao „neuspešan“, „patetičan“, „bezvredan“.


Istraga o pokušaju ubistva novinara Kovačevića nije završena - Društvo - Dnevni list Danas\nPočetna » Vesti » Društvo » Istraga o pokušaju ubistva novinara Kovačevića nije završena\nFoto: Twittwr / V. Kovačević\nProšla su dva meseca od pokušaja ubistva novinara BN TV Vladimira Kovačevića, a istraga nije završena.\nZa sada je jedino poznato da je bokseru Marku Čoliću zbog napada, produžen pritvor za još dva meseca.\n„Postupajući tužilac preduzima sve mere i radnje na rasvetljavanju krivičnog dela i nakon podnošenja prijave protiv dva lica. S obzirom da je istrga u toku više detalja vam ne mogu saopštiti“, rekao je načelnik Sektora kriminalističke policije u PU Banjaluka Darko Novakovic.\nOn je prema poslednjim informacijama lociran u Sloveniji gde mu žive rođaci.\nNezvanično se navodi da je Dukić pre nekoliko dana viđen u Kneževu.\nNovinar Vladimir Kovačević metalnim palicama je brutalno pretučen 26. avgusta ispred svog stana u naselju Obilećevo.\nTužilaštvo je napad okarakterisalo kao pokušaj ubistva, prenosie medji u BiH.\nnovinarPokušaj ubistvavladimir kovacevicBanjaluka


Vreme promena – kvalitet naftnih derivata | NIS\nNIS > Presscentar > Stručni članci > Vreme promena – kvalitet naftnih derivata\nKvalitet naftnih derivata, tema je čiji značaj prevazilazi korporativne interese.\nU pitanju je oblast koja osim profesionalnog ugleda i profita ima direktan uticaj na životnu sredinu, dok ujedno naglašava društvenu odgovornost.\nVerovanje da postoje pumpe na kojima treba sipati gorivo, kao i one koje treba izbegavati i dalje živi. Malo je vozača koji nemaju neku svoju “formulu” uspeha – gde treba točiti da bi motori duže trajali a automobili više “prešli”. Ako su nekad i postojali argumenti za ovakva razmišljanja, danas je sve jasnije da ćemo, objektivni pokazatelji to govore, na pumpama gde sipamo gorivo dobiti tačno ono što tražimo, odnosno ono što stoji na „deklaracijama“.\nDa je usklađivanje s važećom regulativom i unapređenje ekoloških standarda u fokusu naftne industrije ilustruju procesi u mnogobrojnim sferama. Budući da kvalitet motornih goriva direktno utiče na funkcionisanje i životni vek motora, kao i na emisiju izduvnih gasova i kvalitet vazduha, dostizanje nivoa koji karakteriše vodeće države postavlja širok spektar zadataka pred energetski sektor.\nNaftna privreda u Srbiji u okviru aktuelnih procesa evropskih integracija ima obavezu da unapredi i standardizuje ponudu naftnih derivata. Takođe, važan razlog za sprovođenje pravne regulative tečnih goriva jeste i podatak da više od jedne trećine zagađenja vazduha potiče upravo od automobilskog saobraćaja.\nNeposredna prošlost, ipak, bila je drugačija. Nije bilo mnogo razloga za optimizam, budući da je pozicija Srbije na mapi kvaliteta goriva u prethodne dve decenije bila nezavidna. Nedostatak zakonske regulative i primene u praksi, nedovoljno efikasan mehanizam kontrole, zatim spoljni faktori poput ekonomskih sankcija, doprineli su da neregulisano tržište postane idealna scenografija za nelegalne aktivnosti na tržištu naftnih derivata. Kao posledicu, hroničari su zabeležili nizak nivo kvaliteta, izraženu stopu nepoverenja kupaca i komplikacije u vezi sa svakodnevnom eksploatacijom goriva.\nIz pomenutog perioda mnogobrojna iskustva s međunarodnih putovanja stvarala su jaz između asortimana ponude i nivoa kvaliteta goriva u Srbiji i značajno bolje pozicije naših suseda. Umanjena potrošnja, naglašenije performanse i mirniji rad motora samo su neki od argumenata koji su stvarali ambijent neravnopravnog položaja Srbije s ekonomski razvijenijim zemljama poput Slovenije ili Mađarske.\nDanas je jasno da se tržište naftnih derivata u Srbiji nalazi na putu oporavka i ravnopravne konkurentnosti sa susedima koji su predvodili proces pridruživanja EU u regionu. Realnu sliku i poziciju teško je definisati i uporediti, ali je sprovođenje standarda doprinelo da se na benzinskim stanicama u Srbiji danas prodaje gorivo koje po većini najznačajnijih karakteristika može da parira gorivu dostupnom van državnih granica, na tržištu EU. Iako proces implementacije savremenih normi nije sproveden do kraja, prethodna kalendarska godina i početak 2014. stavljaju do znanja da je period neregulisanog tržišta i goriva bez utvrđenog porekla iza nas. Kvalitet će, prirodno slediti…\nU vezi s kvalitetom i poreklom naftnih derivata, postoje dve vrste provere. Prva je administrativna i stavlja akcenat na vođenje evidencije, dokumentaciju i izveštaje o ispitivanju. Druga je deo takozvanog uzorkovanja.Napredni program markiranja je ono po čemu će se nedavno započeti sistem kontrole kvaliteta izdvojiti i ukloniti određene nedostatke dosadašnje prakse.\nTakozvano markiranje počelo je 1.februara. Obavezu obeležavanja goriva imaju naftne kompanije, a cilj je da se u startu markiraju ukupne količine naftnih derivata proizvedene u Srbiji ili iz uvoza. Nadzor će obuhvatiti sve benzinske stanice u zemlji, a sam postupak obeležavanja je takav da omogućava da se na terenu, u kratkom periodu, utvrdi da li je bilo namešavanja nelegalnih komponenti.\nMarkiranje goriva će obezbediti da se na tržište isporučuju derivati odgovorajućeg kvaliteta, tako što će svaka zloupotreba namešavanja biti otkrivena metodama koje su akreditovane za ovaj postupak. Efekat je značajan, kako za državu sa stanovišta javnih prihoda, tako i za kompanije, sa stanovišta legitimnih uslova poslovanja. Pored povećanja budžetskih prihoda, direktne koristi od markiranja goriva imaće i vlasnici vozila koji će biti sigurni da dobijaju gorivo odgovarajućeg kvaliteta.\nZa markiranje se koriste najsavremenije nano-tehnologije, a sam postupak podrazumeva ubacivanje posebnih hemijskih elemenata u gorivo, koji ne utiču na kvalitet goriva, ali omogućavaju utvrđivanje da li gorivo potiče iz legalnog prometa, što je samo po sebi indikator važećih normi o kvalitetu. Naime, procenjuje se da se u Srbiji do sada na godišnjem nivou, van zvaničnih tokova, prodavalo između pet i deset procenata od ukupne količine goriva.\nNIS je učestvovao u iniciranju ovih ko-ntrolnih mera za uređenje tržišta. U Kompaniji očekuju dalju saradnju na usvajanju mera i unapređenje institucionalnog okvira za borbu protiv sivog tržišta. Iako će zbog markiranja goriva tro-škovi za proizvođače i trgovce biti veći, NIS će, kako je saopšteno, nastojati da što optimalnije koristi svoje resurse i da tržištu ponudi što je moguće konkurentniju cenu.\nU proteklih pet godina, NIS je u modernizaciju kompanije ulagao 500 miliona evra godišnje. Zahvaljujući investicijama, NIS na tržište isporučuje isključivo gorivo evro kvaliteta.\n– Poslednjih godina kvalitet naftnih derivata napredovao je kao posledica modernizacije procesa proizvodnje naftnih derivata u NIS-u i pažnje koju velike kompanije uvoznici goriva posvećuju kontroli kvaliteta – kaže dr Dragoslava Stojiljković, redovna profesorka na Mašinskom fakultetu u Beogradu.\nKao ekspert za pitanja kvaliteta goriva, dr Dragoslava Stojiljković smatra da je još na mnogo načina u svakodnevnom životu onemogućen vrhunski kvalitet.\n– Nažalost, poznato je da u praksi i dalje postoje problemi. Oni su posledica nelegalnih namešavanja različitih materija u goriva naftnog porekla, a sve u cilju izbegavanja plaćanja akciza i PDV-a. Upravo zbog toga, javljali su se problemi sa motorima u eksploataciji. Kada je reč o regionu, Hrvatska, na primer, za svaku godinu donosi program praćenja kvaliteta goriva u skladu sa standardom EN14274, koji definiše minimalan broj uzoraka koji mora da se kontroliše – kaže ona.\nU cilju približavanja liderima na tržištu naftnih derivata, Srbiju u narednom periodu očekuje i promocija sistema za monitoring kvaliteta goriva. Sam monitoring podrazumeva kontrolu kvaliteta uzimanjem uzoraka s benzinskih stanica koje se biraju metodom slučajnog izbora u zimskom, odnosno letnjem periodu.Prema navedenom standardu, najmanji broj ispitivanih uzoraka iznosio bi po sto uzoraka za motorni benzin, odnosno dizel gorivo, po navedenom periodu. Na taj način potrošačima će se neminovno isporučivati kvalitetnije gorivo, dok će snabdevači koji ne prate propisane standarde osim visokih novčanih kazni biti sankcionisani i zatvaranjem prodajnih mesta. Preporuka zemalja EU podrazumeva i aktivno učešće sredstava javnog informisanja, koji će potrošače pravovremeno informisati o benzinskim stanicama koje posluju ispod zakonom definisanih standarda.\nPonuda goriva na mreži benzinskih stanica NIS-a trenutno podrazumeva: Evro BMB 98 je podjednako namenjen vozilima novije i starije generacije. Po svojim karakteristikama, pomenuto gorivo garantuje veću snagu motora i unapređenu ekonomičnost u poređenju s oznakom BMB 98.\nEvropremijum BMB 95 je gorivo koje po sastavu ispunjava precizno definisane Euro 5 emisione standarde.Namenjen vozilima novije generacije, doprinosi njihovom očuvanju, kao i unapređenju životne sredine.\nKada je reč o dizel gorivima, Evro dizel izdvaja kvalitet u skladu s normama EU. Doprinosi maksimalnim performansama vozila, pravilno paljenje i pouzdan rad čak i na niskim temperaturama. Mirniji rad i umanjena potrošnja kompletiraju karakteristike koje u potpunosti podržavaju standard EN 590.\nKao alternativu konvencionalnim motornim gorivima, NIS Petrol potrošačima nudi i TNG, auto – gas, prilagođen savremenim uređajima. Kao glavne prednosti TNG-a ističu se ekonomičnost, produžen vek motora kao i niži troškovi održavanja. Ne bi trebalo zanemariti ni ekološku dimenziju, kao ni komplementarnost s evropskim standardom EN 589.\nNIS je nedavno započeo proizvodnju benzina sa većom oktanskom vrednošću BMB 100 koji doprinosi boljim performansama motora, kao i njegovom dužem radnom veku, te smanjenoj emisiji štetnih gasova.\nOvaj članak je objavljen u 2. broju korporativnog časopisa Energize


Mektić o presudi Oriću: Ovo je kraj priče o Tužilaštvu BiH\nObjavljeno: 09 oktobar 2017 . u kategoriji Bosna i Hercegovina\nMinistar sigurnosti BiH Dragan Mektić kazao je kako oslobađajuća presuda Naseru Oriću koju je danas izrekao Sud BiH predstavlja kraj priče i teški poraz Tužilaštva BiH koje nije u stanju da dokaže zločine počinjene u mjestima oko Srebrenice iza kojih je ostalo desetine mrtvih.\nMektić je kazao kako se BiH ne može graditi pomoću nesposobnih ljudi u pravosuđu BiH te da u našoj zemlji ne postoje pravni sistem i vladavina prava.\n"Ubijete na stotine žrtava u jednom ili dva dana i to je svima poznato, ali Tužilaštvo ne može da dokaže. Traljavo se vodio ovaj predmet. Ovo je vrh ledenog brijega koji treba da ode. U Tužilaštvo trebaju doći profesionalci koji u procese ratnih zločina neće unositi privatne interese i bolesne ambicije", rekao je Mektić.\nNaglasio je kako tužiteljica mora otići s te pozicije odmah danas, navodeći kako je broj predmeta u kategoriji ratnih zločina drastično smanjen njenim dolaskom.\n"Kada je Tužilaštvo BiH odbilo da podigne optužnicu za slučaj Dobrovoljačka, udruženja porodica žrtava su uložila prigovor koji Tužilaštvo već četiri godine neće da razmotri. A mene danas zovu u SIPA-u na razgovor po prigovoru Dževada Galijaševića i nemam ništa protiv da dam izjavu, ali ne može se čekati četiri godine na prigovor porodica žrtava, a ovdje ima privatni interes da se aktivira predmet koji je već odbačen", kazao je Mektić.\nSpomenuo je zločine u Sijekovcu za koje kaže da Tužilaštvo neće da podigne optužnicu, zatim Brod u kojem se, kako kaže, čekalo da izvršilac zločina umre pa da dođe do obustave postupka te slučaj Cvetković u kojem je raspisana međunarodna potjernica po kojoj je uhapšen u Izraelu te bio u pritvoru mjesecima da bi ga Sud BiH oslobodio i platio mu odštetu.\n"Imaju li u Tužilaštvu ikakvog znanja da se bave tim poslom? U 2015. godini bilo je 60 optužnica po ratnim zločinima, 2016. godini 41, a u 2017. godini samo 14, što je 300 posto manje u odnosu na period prije dolaska tužiteljice. Iz Suda BiH poručuju kako nemaju ozbiljnih predmeta, a iz SIPA-e da ne radi odjel za ratne zločine, jer nemaju zahtjeva Tužilaštva BiH. Njima je svejedno. Ovo je povlačenje BiH unazad u probleme, konflikte i situaciju u kojoj nećemo napraviti napredak zbog rada ovakvog tužilaštva", kazao je ministar.\nNaglasio je kako je nebitno iz kog naroda dolazi počinilac zločina, ali da je bitno da se svi zločini presude.\nMektić je rekao i kako vlasti u RS-u boli briga za srpske žrtve te da su one predmet političkih kalkulacija i ubiranja bodova, što je pokazao i Milorad Dodik referendumom i današnjim sastankom s Draganom Čovićem, umjesto da je tražio rješenje za slučaj oslobađanja Nasera Orića i druge zločine počinjene nad Srbima.\n"Ovo je posljednji momenat kada moramo reagovati u interesu pravde i procesuiranja ratnih zločina da se više ne desi da pojedinac na sebi nosi stotine nevinih žrtava, a da ovako izbjegne pravdu", zaključio je Mektić.\nProvjerite vrlo jednostavno da li ste...\nTramp uputio Senatu nominaciju novog ambasadora...\nBritanski vojnici doputovali u Sarajevo


Oricio je, na konferenciji posvećenoj mladima i njihovom shvatanju i konzumiranju medija u organizaciji Dojče vele Akademije, Misije OEBS i nemaиkog ministarstva za ekonomski razvoj, istakao da se mora negovati dijalog kako bi se kreirali medijski sadržaji od javnog interesa koji služe svim generacijama. Prema njegovim rečima, konferenciji „Brave new media“ prisustvuje 200 mladih iz 12 zemalja regiona i šireg okruženja. Medijska pismenost je stub svakog modernog demokratskog društva, rekao je Oricio i pozdravio napore Vlade Srbije i Ministarstva da se medijska pismenost uvede kao izborni predmet u srednjim školama.\nOricio je podsetio da je Misija OEBS organizovala radionice na tu temu za mlade u Novom Pazaru, Subotici, drugim gradovima Vojvodine, na Zlatiboru, a da je posedno bila uspešna na jugu Srbije, gde je učestvovalo 30 mladih iz srpske i albanske zajednice. On je istakao da je i druga važna tema bezbednost dece na internetu i da je razvijena mobilna aplikacija na tu temu. Ambasador Nemačke u Srbiji Tomas Šib ocenio je da su nezavisni mediji od suštinskog značaja za funkcionisanje demokratije. U digitalno doba, ukazao je on, brojni su izazovi od provere izvora informacija, razlikovanja informacije od lažne vesti ili propagande, jer danas svi mogu biti novinari, a to donosi rizik.\nŠib je pozdravio učešće velikog broja mladih ljudi iz zemalja regiona, uključujući i Kosovo. Pomoćnik ministra omladine i sporta Srbije Snežana Klašnja rekla je da Srbija ima razvijena strateška dokumenta iz omladinske politike i zajedno sa medijima, nevladinim organizacijama sarađuju na načinima kako ih mladi upotrebljavaju. Mediji, savremeni mediji ne bi trebalo da se koriste za nešto što se u suprotnosti sa vrednostima kojih se pridržavaju Evropa i svet, pa samim tim i Srbija, rekla je Klašnja i predočila da se oni ne smeju koristiti za govor mržnje i vređanje bilo čijeg dostojanstva. Klašnja je pozvala mlade ljude da tri puta razmisle pre nego nešto objave na tviteru i fejsbuku da li će time povrediti nekoga, jer kao i u tradicionalnim medijima, kada nešto ode u etar, teško je vratiti se korak unazad. Ona je istakla i da su Kosovo i Metohija deo Srbije po rezoluciji 1244. Mi smo vas pozvali i želimo vam dobrodošlicu, rekla je Klašnja.\nAndrea Oricio Mladi i mediji\n← Suđenje Vrbaški protiv RTV nije počelo ni posle dve godine\nMileva Malešić: Pritisci vlasti i lokalnih moćnika najveći problem →


Pretražite našu listu najčešćih pitanja i odgovora.\nŠta je Poslovna mreža?\nPoslovna mreža je web platforma na adresi www.poslovnamreza.rs u vlasništvu firme BSP Consult DOO namenjena za promociju, povezivanje, prodaju i pružanje naprednih poslovnih usluga svojim članovima.\nKoje usluge pruža Poslovna mreža?\nPoslovna mreža svojim članovima pruža usluge:\nPromocije kroz mini web sajtove i sistem reklama na sajtu Poslovne mreže\nPovezivanja kroz specijalizovanu mrežu za komunikaciju\nProdaje kroz online Tržni centar, outlet i rezervacioni sistem\nNapredne poslovne usluge (web aplikacije, poslovni consulting, EEN…)\nKako postati član Poslovne mreže?\nPoslovna mreža je otvoreni sistem namenjen iskljuživo firmama (pravnim licima i preduzetnicima). U Poslovnu mrežu se možete učlaniti popunjavanjem pristupnog formulara na našem sajtu, pozivanjem kontakt telefona, slanjem maila na mail za kontakt ili direktnim kontaktiranjem naših predstavnika prodaje\nKoliko košta članstvo u Poslovnoj mreži?\nČlanstvo u poslovnoj mreži je potpuno besplatno u toku promo perioda od mesec dana. U toku promo perioda član Poslovne mreže dobija usluge koje su dostupne u okviru osnovnog paketa.\nPo isteku promo perioda klijent može zakljućiti ugovor uz odabir jednog od ponuđenih paketa ili bez ikakvih daljih obaveza prekinuti članstvo.\nUkoliko se opredelite da nastavite članstvo, sklapate ugovor na period od 12 meseci, sa mogućnošću daljeg produženja, a iznos članarine zavisi od toga koji ste paket odabrali od ponuđenih paketa.\nDetaljan opis paketa i cenu možete pronaći na našoj stranici Poslovni paketi\nKako se mogu reklamirati u Poslovnoj mreži?\nReklamiranje u Poslovnoj mreži podrazumeva postavljanje reklama za vašu Firmu, proizvode ili usluge u unapred definisanim pozicijama za reklamu.\nU zavisnosti od toga na kojoj se podstranici reklamirate, klik na vašu reklamnu poziciju vodi do vašeg mini sajta / prodavnice / outleta / mesta u rezervacionom sistemu. Cena reklamiranja zavisi od toga na kojoj stranici i na kojoj poziciji se nalazi vaša reklama. Reklame na prvim stranicama, na višim pozicijama i na većim reklamnim poljima imaju veću senu, ali zato imaju značajno veću posećenost.\nŠta je mini web sajt firme i gde mogu pronaći svoj mini web sajt?\nMini web sajt firme je unificirana mini prezentacija firme, sa opisom istorijata, aktivnosti, glavnih proizvoda, usluga, kontakt podacima i galerijom slika.\nMini web sajtovi firmi su grupisani u kategorije u zavisnosti od delatnosti, proizvoda i usluga. Odabirom neke od kategorija otvara se listing firmi u toj kategoriji. Firme su u okviru kategorije poredjane u zavisnosti od odabranog paketa. Firme koje su se pretplatile na skuplje pakete imaju bolje pozicije u listingu firmi. Kada kliknete na konkretnu firmu otvara se mini web sajt firme.\nMini web sajtovnima se pristupa preko glavnog menija, stavka Firme.\nŠta je mreža za komunikaciju?\nMreža za komunikaciju je specijalizovana mreža nalik socijalnim mrežama gde svaka firma ima svoj profil koji samostalno uređuje.\nMrežu možete koristiti za pronalaženje novih partnera, komunikaciju sa novim i postojećim partnerima, razmenu poruka, fajlova, slika, kataloga, za reklamiranje vaših proizvoda i usluga\nU oviru mreže možete kreirati svoje grupe partnera, kreirati događaje, oglašavati akcije, objavljivati liflete, koordinisati aktivnosti sa partnerima, angažovatni nesikorišćene resurse...\nMreži za komunikaciju pristupate preko glavnog menija, stavka Mreža.\nŠta je online Tržni centar i Outlet\nOnline Tržni centar i Outlet su internet šoping centri u kojima članovi poslovne mreže imaju svoje prodavnice i u kojima reklamiraju i prodaju svoje proizvode i usluge.\nRazlika izmedju Tržnog centra i Outleta je u tome koji proizvodi ili usluge u njima izloženi. U outletu treba izložiti proizvode i usluge koji su na ekstra popustima i sniženjima (zalihe na rasprodaji, totalne rasprodaje,proizvodi koji se tek pojavljuju na tržištu i nastupa se sa ekstra cenama, proizvode na sezonskim sniženjima...)\nTržnom centru i Outletu se prisupa preko glavnog menija, stavka Tržni centar / Outlet\nŠta je Rezervacioni sistem\nRezervacioni sistem se koristi za rezervisanje proizvoda ili usluga koji se vremenski iznajmljuju - sobe, apartmani, hoteli, prevozna sredstva ili usluge kao što su saloni lepote, frizeri, zubari, lekari...\nKao član Poslovne mreže na svom nalogu možete otvoriti svoj sistem za rezervaciju u okviru zadatih kategorija i na njemu oglašavati svoje proizvode ili usluge. Prilikom svake rezervacije dobićete mail obaveštenja da na sajtu trebate da potvrdite ili otkažete rezervaciju. Sve rezervacije koje su na čekanju ili su odobrene menjaju boju polja na kalendaru za rezervaciju.\nRezervacionom sistemu se pristupa preko glavnog menija, stavka Rezervacije.\nUkoliko imate dodatnih pitanja iskoristite našu kontakt stranicu. U kratkom roku dobićete odgovor na svako Vaše pitanje, a ukoliko odgovor na Vaše pitanje može pomoći drugima uvrstićemo ga u našu listu pitanja i odgovora.


On je na konferenciji za novinare, rekao ”da mnoge stvari u Pirotu moraju da se menjaju” i dodao da se sve veći broj građana interesuje dokle se stiglo sa slučajem “Tigar”, čije bivše rukovodstvo se već dve godine procesuira, ali bez ikakvog sudskog epiloga.\n”Dosta ljudi je procesuirano a evo dve-tri godine nemamo nikakvog sudskog epiloga. Zbog toga bih pitao tužilaštvo u Pirotu, i osnovno i više, da li oni uopšte nešto rade. Da li su oni stvarno nezavisni od ove, al su zavisni od prošle vlasti”, rekao je Kostić.\nOn je dodao ” da imamo situaciju sa “AHA Murom Prvi maj” gde svi peru ruke i niko nije odgovoran za situaciju”.\n” Kada ćemo jednom u Pirotu da budemo ogovorni i da ne krivimo za sve Ministarstvo privrede. Znate da je u toku izrada Unapred pripremljenog plana reorganizacije (UPPR-a) te fabrike i na poveriocima je da prihvate ili ne prihvate taj plan. Smatramo da će biti usvojen taj UPPR i da će ta fabrika ponovo početi da radi u punom sjaju”, rekao je Kostić.\n”Najveći uspeh rada pirotske policije je hapšenje šest žena ginekologa, za nekih 300.000 dinara u periodu od dve godine, a na osnovu nekih tvrdnji da postoji u svesci nešto pisano. Ako je to najveći uspeh policije, ja im stvarno čestitam”, rekao je, pored ostalog, Kostić na konferenciji za novinare.\nSve ovo sto je rekao 100 % tacno,ali”magare odi prekor ne mre”,nego ocistiti tu korumpiranu bandu koja se je napljackala na tudjoj muci.Krajnje je vreme !


Šef kancelarije NATO: Srbija sama odlučuje o odnosu - Centar za evroatlantske studije - CEAS\n"Srbija se neće truditi da uđe u NATO, sličan odnos imaju i još neke evropske države, i to je u redu", rekao je Marineli na otvaranju seminara "Regionalna vojna saradnja i bezbednosni izazovi", koji je organizovala Uprava za odnose sa javnošću Ministarstva odbrane, u saradnji sa ambasadom Velike Britanije.\nIstičući da je Srbija faktor stabilnosti i dobar partner NATO, Marineli je taj odnos ocenio kao vrlo konstruktivan i neformalan.\nPonekad nalazimo na veće razumevanje u Srbiji nego što NATO ima u Italiji, napomenuo je on.\nMarineli je podsetio da su NATO i Srbija prošle godine imali 215 zajedničkih aktivnosti, u 26 oblasti, a da je plan za ovu godinu da taj obim bude veći.\nIzaslanik Odbrane Velike Britanije u Beogradu Sajmon Ficgibon je konstatovao da su odnosi Srbije i njegove zemlje dobri, ali da "uvek ima neslaganja" kada je reč o oblasti odbrane, posebno nakon 1999. godine i NATO bombardovanja, kada je došlo do razmimoilaženja.\nOn je ukazao da od 1999. godine dve vojske nisu imale nijednu zajedničku vežbu, "što je neobično, ali razumljivo", i da se stvari sada menjaju nabolje, jer će grupa britanskih vojnika u junu učestvovati na multinacionalnoj vžbi "Platinasti vuk", koja će se održati u bazi "Jug" kod Bujanovca.\nFicgibon je naglasio da, međutim, dve vojske sarađuju u takozvanim "mekim" aktivnostima, u oblasti intelektualne i doktirnarne saradnje u oblasti obrazovanja.\nPlan saradnje koji je potpisan za ovu godinu predviđa oko 50 zjedničkih aktivnosti, naveo je on.


Press Online :: Ostali sportovi :: EP u Novom Sadu - Štefanek glavni kandidat za medalju / print=true\nEP u Novom Sadu - Štefanek glavni kandidat za medalju\nRealno bi bilo da osvojimo dva odličja, a sve preko toga bi bilo više od uspeha, kaže selektor Srbije Milorad Dokmanac pred EP od 2. do 7. maja u "Spensu".\nOd rvača Srbije očekuju se dve medalje na Evropskom prvenstvu, koje će od 2. do 7. maja biti održano u novosadskom "Spensu", uz učešće 38 zemalja. To potvrđuje Milorad Dokmanac, selektor našeg nacionalnog tima i naglašava da bi osvajanje eventualno tri ili četiri odličja predstavljalo veliki uspeh, s obzirom na to da je konkurencija izuzetno jaka.\nNajveća uzdanica je Davor Štefanek, olimpijski šampion iz Rija, koji je trenutno na završnim pripremama u Ukrajini.\n- Štefanek je favorit u kategoriji do 66 kilograma - kaže Dokmanac. - Naš najbolji takmičaru pored olimpijskog zlata ima i zlato i bronzu sa SP, kao i dva srebra i dve bronze sa evropskih smotri pa je prilika da u Novom Sadu osvoji jedino zlato koje mu nedostaje i uđe u legendu srpskog sporta.\nSelektor srpske reprezentacije ističe da imamo četiri- pet aduta ali i da tradicionalno sjajne rvačke selekcije Rusije, Azerbejdžana, Turske, Ukrajine, Gruzije, Jermenije, Mađarske... dolaze sa vrhunski pripremljenim takmičarima.\n- Realno bi bilo da osvojimo dva odličja, a sve preko toga bi bilo više od uspeha. Borićemo se pred našom publikom, što je značajna prednost. Treninzi traju od januara a većina naših rvača se vratilo iz Ukrajine, gde su bili na dvonedeljenim pripremama i nastavili u Zrenjaninu sa završnim treninzima pod nadzorom trenera Stojana Dobreva i Sretena Damjanovića.\nReprezentaciju Srbije će na evropskoj smotri, kao drugi adut predstavljati Viktor Nemeš, koji je u kategoriji do 75 kilograma na OI u Riju bio osmi a ima osvojena dve evropska srebra.\nU kategoriji do 71 kilogram takmičiće se Aleksandar Maksimović, prošlogodišnji vicešampion Evrope, a u 59 kilograma, Kristijan Fris, koji ima svetsku i evropsku bronzu dok će u konkurenciji 98 kilograma nastupiti sjajni Vladimir Stankić.\n- Petar Balo će nas reprezentovati u kategoriji do 80 kilograma a Nemanja Pavlović do 130 kilograma. Kandidati u konkurenciji 85 kilograma su Nikolaj Dobrev i Dejan Franjković a za 98 kilograma, Mihail Kajaja, Gruzin sa srpskim državljanstvom - otkrio je Dokmanac.\nNOVI SAD će naredne nedelje biti domaćin za više od 1.000 sportista i delegata i još dva-tri puta toliko gledalaca iz oko 40 zemalja.\n- Novi Sad je centar rvanja i imaćemo priliku da bodrimo olimpijskog šampiona Štefaneka i ostale naše rvače a uz to pozivnica za ljubitelje sporta je i besplatan ulaz. Želimo da promovišemo rvanje i privučemo što veći broj mladih - kaže Vanja Udovičić, ministar omladine i sporta.


SNS zlatiborskog okruga protiv Stamatovića – Vila As\nBura koju je izazavao Milan Stamatović svojim gostovanjem u emisiji “Uz jutarnju kafu sa Kurirom!” se ne smiruje. Danas je u Užicu održana konferencija za medije na kojoj su čelni ljudi Srpske napredne stranke u Zlatiborskom okrugu izneli stav da Stamatović svojim medijskim istupanjima konstantno ugrožava interese ovog dela Srbije. Konferenciji su prisustvovali predsednici opština zlatiborskog okruga.\nU ime svih prisutnima se obratio gradonačelnik Užica Tihomir Petković. Njegovo izlaganje prenosimo u celosti:\nMi rukovodeći ljudi opština Zlatiborskog okruga i grada Užica, funkcioneri Srpske napredne stranke koja je dobila 58% podrške građana Zlatiborskog okruga, kao neko ko je odgovoran za funkcionisanje i budućnost ovog dela Srbije nemamo više pravo da ćutimo.\nKrajnje je vreme da upozorimo Milan Stamatovića, predsednika opštine Čajetina da njegova medijska istupanja i sukobi sa najodgovornijim funkcionerima Republike Srbije nanose veliku štetu građanina Čajetine, Užica i svih drugih opština Zlatiborskog okruga. On svojim ponašanjem konstantno ugrožava interese ovog dela Srbije.\nU medijskom ratu koji sve više vodi sam sa sobom on beskrupulozno zloupotrebljava i iskorišćava građane opštine Čajetina ali i celog Zlatiborskog okruga.\nPredstavlja se kao tobože narodni tribun koji je jedino spreman da strada u borbi za prava i interese svog naroda. A prava istina je da je jedina njegova politička misija, plasiranje poluistina i neistina isključivo u funkciji lične promocije i potpuno nerealne ambicije da sebe proglasi regionalnim političkim liderom, a sve sa ciljem da zamaže oči javnosti kako bi bacio u zaborav kriminal, urbanistički haos i bezvlašće koji godinama traju na Zlatiboru. Pokušavajući da stvori političku stranku želi sebi da stvori politički imunitet i prikrije sve ono što se u poslednjih petnaestak godina pod njegovom upravom dešavalo u opštini Čajetina.\nGotovo deceniju i po Milan Stamatović je kreator urbanističkog haosa na Zlatiboru. Ko je odobrio spratove i spratove u strogom centru (koji izazivaju prezir svih posetilaca) ako nije Stamatović. Ko je odgovoran za građevinsko ruglo koje možete uočiti na svakom koraku ove nekad prelepe planine ako ne Stamatović?\nOvu istinu Stamatović ne može sakriti od naroda ni svakodnevnom agresivnom medijskom kampanjom koju svake godine plaća sa preko 20 miliona dinara, ali ne svog novca, već novca svih žitelja opštine Čajetina. U toj kampanji širi se lažna slika o nekakvim velikim pregnućima i uspesima predsednika opštine Čajetina i o Stamatoviću kao srpskom domaćinu na koga treba da se ugledaju svi predsednici opština u Srbiji.\nPitamo Milana Stamatovića: Da li je veliki uspeh to što je, i pored desetina miliona evra dobijenih od prodaje stotina hektara najatraktivnije opštinske zemlje, uspeo da zaduži malu Čajetinu za 750 miliona dinara kredita? A recimo pet puta veće Užice, sa stotinu puta manje atraktivnih lokacija za prodaju je zaduženo dvostruko manje.\nPitamo gospodina Stamatovića: Da li je on pokazao to primereno domaćinsko ponašanje u poslovima vezanim za kupovinu gondole? Koji zlatiborski ili srpski domaćin bi prvo uzeo kredit u banci, platio opremu 10 miliona evra, uskladištio je na livadi da rđa, sačekao da krenu otplate rata kredita, pa tek onda počeo da rešava imovinsko pravne odnose i traži neophodne dozvole za gradnju? Nema tog domaćina ni na Zlatiboru ni u Srbiji, jer bi takvim ponašanjem ekonomski uništio i sebe i svoju porodicu. Po onoj staroj napad je najbolja odbrana napadima na Vladu i potpredsednicu Vlade u vezi dozvole za gradnju gondole, Stamatoviće je nevešto pokušao da prikrije svoju nesposobnost i neshvatljive propuste.\nMeđu velikim brojem neprijatelja koji mu rade o glavi, za nepoverovati je, Milan Stamatović dođe i do predsednika Aleksandra Vučića. Koji pročitasmo to juče iz straha od političke snage, našeg Zlatiborca, preko emisara ponudi mu više stanova u Beogradu i veću količinu novca pride, samo da ode sa mesta predsednika Opštine, i svojim opozicionim delovanjem ne spreči samog Vučića i našu SNS da pobeđuju i naravnom Stamatović odbi i stanove i novac, jer je tobože njegov jedini cilj u politici da ostane u službi svog naroda. Da li je moguće da on misli da iko razuman može da poveruje u ovu priču. Da li je moguće da vlast može pretvoriti nekada skromnog čoveka u nekog ko ima toliko viskogo mišljenje o samom sebi?\nIstina je da je Stamatović slao emisare kod funkcionera SNS, tražeći da mu se obeća oprost za sve mutne radnje na Zlatiboru kao uslov za prestane sa opozicionim delovanjem. Kada je dobio negativan odgovor i kada mu je najbliža saradnica izgubila direktorsko mesto, tek tada je krenula kampanja sa pričom o narodnom tribunom, beskompromisnom opozicionaru, političaru koji zna samo za interes svojih zlatiboraca i tek tada je počeo da pronalazi nepostojeće NATO baze na aerodoromu Ponikve.\nPozivamo Milana Stamatovića da se vrati u realnost da prestane da se bavi politikom na prizeman i dnevno politički način, da ne zavađa naš region sa Vladom i šalje loše poruke u svet, jer samo sa dobrim i partnerskim odnosima sa našom Vladom može doći mnogo više investicija i otvoriti se novih radnih mesta na teritoriji celog Zlatiborskog okruga. A i uskoro će se prodati poslednji hektari atraktivne zemlje na Zlatiboru i neko će trebati da pomogne kada nestane novca da se vrati 750 miliona dinara kredita, politička ostavština predsednika Stamatovića.\nPozivamo Zlatiborce koji još uvek veruju da prestanu da veruju u bajku o Milan Stamatoviću, zlatiborskom Robinu Hudu. Jer Robin Hud je uzimao od bogatih i davao siromašnima, a Stamatović uzima budžetski novac od svih građana Zlatibora i deli ga delu medijskih organizacija za stvaranje lažne slike o svojim uspesima i daje ga pre svega svojim partijskim saborcima. Video zapis konferencije pogledajte ovde a audio materijal možete pronaći na ovoj stranici. [/mks_one_half]\nStamatović je danas odgovorio na iznete optužbe postavivši pitanje zašto autoput zaobilazi Zlatiborski okug, i zašto se aerodrom Ponikve ne stavlja u funkciju. Stamatović je postavio i pitanje vodosnabdevanja Užica vodom koga ne bi bilo da nije bilo Čajetine.\nStamatović je pozvao predstavnike SNSa da objave imena ljudi od kojih je tražio oprost i privilegije.\n“Smeta im što govorim istinu i ovde ne mogu da ostvare svoje prljave ambicije i bolesne političke ciljeve. Ja imam svoj stav, imam svoj moral, autoritet, i to ću braniti i to sam hiljadu puta rekao o sada im kažem da ću ja čast i dostojanstvo svoje opštine i svoje porodice braniti životom i neću im dozvoliti da horda i rulja blati i da iznosi neistine,” rekao je Stamatović.\nOn je demantovao navode o prezaduženosti opštine rekavši da opština Čajetina svoje obaveze redovno servisira i da je deo kredita prevremeno otplaćen za razliku od drugih lokalnih samouprava koje svoje dugove preko Direkcija za izgradnju prikrivaju. Stamatović je naveo i podatak da opština Čajetina u ovom trenutku na računu ima više od 200 miliona dinara.\n“Nama niko nije potreban za to. Tako da nikoga nismo ugrozili i budžetska sredstva raspoređujemo u skladu sa zakonom i domaćinski se odnosimo prema budžetskim sredstvima i našim građanima,” istakao je Stamatović.\nNa kraju svog izlaganja Stamatović je poručio funkcionerima SNSa da kada izađu samostalno na izbore da provere kakav autoritet imaju u narodu.


Dobojski Info - Prikazivanje članaka po tagu budžet\nVlada Srpske u panici, budžet se ne puni po planu\nPlan Vlade da ovogodišnji budžet dodatno napuni većim prihodima od PDV-a u prvom kvartalu potpuno je propao.\nBUDŽET RS: Smanjen minuli rad, nema para za penzije (VIDEO)\nVlada je sinoć utvrdila prijedlog Budžeta za 2017-u godinu.Težak je tri milijarde i 200 miliona i po hitnom je postupku.Takav će se naći i pred poslanicima 21 decembra.\nDOBOJ: Budžet uvećan, gradonačelnik dužan svima!?\nSkupština grada Doboja danas je, na osnovu saglasnosti Ministarstva finansija Republike Srpske, donijela odluku o rebalansu budžeta za ovu godinu u iznosu od 34.544.000 KM, što je povećanje za 1.944.000 KM ili šest odsto u odnosu na planirani budžet.\nSTANARI: Budžet Opštine za 2016. iznosi 6.728.271 KM\nSkupština opštine Stanari danas je usvojila budžet opštine za narednu godinu planiran u iznosu od 6.728.271 KM, koji je ocijenjen kao razvojno-socijalni.


Veto na veto: SB UN odbacio ruski predlog rezolucije o Siriji\nSavet bezbednosti UN odbacio je danas ruski predlog rezolucije o Siriji, kojim se poziva na hitno primirje u toj zemlji, pre svega u Alepu, ali koji nije dobio devet glasova koliko je minimalno potrebno da bi bio usvojen, javljaju agencije.\nSamo četiri zemlje glasale su za ruski predlog, dok je devet glasalo protiv, a dve zemlje su bile uzdržane, pa veto i nije bio potreban da bi se taj predlog blokirao, navodi Rojters.\nDa bi bilo koja rezolucija bila usvojena u Savetu bezbednosti, potrebno je da najmanje devet zemalja članica glasa za rezoluciju i da nijedna ne stavi veto, podseća Rojters.\nRuski predlog poziva na hitno primirje u Siriji, pre svega u Alepu, i ima za cilj obnovu propalog sporazuma o prekidu neprijateljstava koji su SAD i Rusija postigle 9. septembra, navodi britanska agencija.\nU ruskom tekstu se, međutim, ne pominje obustavljanje bombardovanja Alepa, prenosi AFP, koji je u petak imao uvid u taj tekst, dodajući da se u tekstu, pored prekida neprijateljstava, od svih strana traži i da omoguće dostavljanje humanitarne pomoći.\nRusija je prethodno danas u Savetu bezbednosti UN stavila veto na rezoluciju koju je predložila Francuska, a kojom se traži okončanje vazdušnih napada i vojnih letova nad sirijskim gradom Alepom.\nJedanaest zemalja članica Saveta bezbednosti glasalo je za francuski predlog rezolucije, dok su dve zemlje – Rusija i Venecuela – glasale protiv, a dve su bile uzdržane, i to Kina i Angola, prenosi AFP.\nMoskva je danas po drugi put upotrebila pravo veta da blokira akciju UN u cilju okončanja petogodišnjeg rata u Siriji, koji je odneo 300.000 života, konstatuje francuska agencija.\nFrancuski ministar spoljnih poslova Žan-mark Ero pozvao je, uoči početka glasanja, Savet bezbednosti UN da preduzme hitnu akciju kako bi se Alep spasao od uništenja sirijskom vazdušnom kampanjom uz podršku Rusije.\nU poruci upućenoj Rusiji, on je rekao da će svaka zemlja koja se suprotstavi francuskoj meri “dati sirijskom predsedniku Bašaru al-Asadu mogućnost da još više ubija”.\nFrancuski predsednik Fransoa Oland upozorio je ranije danas zemlje članice Saveta bezbednosti UN da ne ulože veto na taj predlog rezolucije, za koji se očekivalo da će ga Rusija blokirati.\n“Zemlja koja bi stavila veto na tu rezoluciju bila bi diskreditovana u očima sveta. Bila bi odgovorna za dalja zlodela”, rekao je Oland.\nOčekivalo se da će Rusija upotrebiti pravo veta i blokirati meru koju je predložila Francuska i koju su podržale SAD i Britanija, a koja poziva i na obustavu svih vojnih letova nad Alepom, navodi francuska agencija.\nNajmanje 250.000 ljudi živi pod opsadom u istočnom Alepu, koji je u rukama pobunjenika, i suočava se sa skoro svakodnevnim bombardovanjem otkako je sirijska vojska, uz podršku Rusije, prošlog meseca počela ofanzivu kako bi preuzela taj grad, podseća francuska agencija.\npredlog o Siriji


U Evropi nestalo 600 miliona jedinki ptica – Društvo za zaštitu i proučavanje ptica Srbije\nNovi podaci ukazuju na to da je izgubljeno oko 600 miliona jedinki divljih ptica u Evropskoj uniji od 1980. godine\nZnačajan udeo u ovim gubicima ima i ogroman pad u brojnosti čestih ili „običnih“ vrsta ptica\nVažno je da je gubitak „uobičajenih“ vrsta zabrinjavajući jer ukazuje na oštećene ekosisteme i njihove funkcije, a potencijalno i pružanju usluga ekosistema od kojih čovečanstvo zavisi. Brojnost i dominantna prisutnost „uobičajenih“ vrsta znači da promene u njihovim populacijama mogu imati velike posledice na zdravlje naših ekosistema.\nFiona Burns, naučna saradnica RSPB i glavna autorka studije, rekla je: „Sledeće godine će se sastati potpisnice Konvencije Ujedinjenih nacija o biološkoj raznolikosti kako bi se razgovaralo o budućnosti globalnog biodiverziteta i stvorio okvir koji poziva na povećanje napora za očuvanje prirode, kao i usmerenost ka sprečavanju izumiranja i obnavljanju vrsta. Naša studija je poziv na buđenje za veoma realnu pretnju od izumiranja i „Tihog proleća“, i mi u potpunosti podržavamo kreiranje snažnog dogovora koji bi očuvanje stavljao ispred i u središte svih globalnih planova“.\nAnna Staneva, privremena šefica sektora zaštite iz BirdLife Europe izjavila je: „Ovaj izveštaj glasno i jasno pokazuje da priroda pali alarm za uzbunu. Iako je zaštita ptica koje su već retke ili ugrožene rezultirala nekim uspešnim oporavcima, čini se da to nije dovoljno za održavanje populacija vrsta koje smatramo brojnim“.\n„Obične ptice postaju sve ređe, uglavnom zato što ljudi uništavaju staništa od kojih zavise. Priroda je iskorenjena sa naših poljoprivrednih površina, mora i gradova. Vlade širom Evrope moraju da uspostave pravno obavezujuće ciljeve za obnovu prirode, inače će posledice biti teške, uključujući i našu sopstvenu vrstu“.\nAlena Klvanova, menadžer projekta PECBMS i šef međunarodnog odeljenja za praćenje i istraživanje civilnog društva, istakla je: „Ova studija naglašava važnost dugoročnih programa zasnovanih na građanskoj nauci koji se decenijama sprovode širom celog kontinenta. Dobijanje tako velike količine podataka od neprocenjive vrednosti bilo je moguće samo zahvaljujući neprestanim naporima koordinatora nacionalnih monitoringa i hiljadama terenaca-dobrovoljaca, koji broje ptice svake sezone parenja na standardizovan način u skoro trideset evropskih zemalja“.\n„Rezultati bi mogli da pomognu javnosti, kao i nadležnim političarima, da shvate da „obične“ ptice možda neće biti uobičajene zauvek ako ne preduzmemo adekvatne mere za njihovo očuvanje“, dodala je ona.


Kisić Tepavčević: Socijalne karte omogućiće bržu i pravedniju raspodelu pomoći\nBeta 9. februara 2021. 09:05\nMinistarka za rad, zapošljavanje, boračka i socijalna pitanja Darija Kisić Tepavčević izjavila je da će Zakon o socijalnim kartama, koji će se danas naći pred poslanicima u Skupštini Srbije, omogućiti bržu i pravedniju raspodelu socijalne pomoći onima kojima je najpotrebnija.\nKisić Tepavčević kazala za RTS da tim zakonom čija bi primena trebalo da počne 1. marta 2022. godine, neće biti formiran registar svih gradjana već samo onih koji već koriste socijalnu zaštitu, zatim onih čiji su zahtevi u proceduri i osoba čiji je zahtev odbijen.\n„Primena tog zakona omogućiće nam da se svi podaci o korisnica socijalne zaštite nadju na jednom mestu. To će biti umrežavanje sa svim eksternim izvorima podataka – Centralnim registrom stanovništva, bazom MUP-a, PIO fonda, Nacionalne službe za zapošljavanje i Poreske uprave“, napomenula je ona.\nKako je kazala Kisić Tepavčević, uz inicijalni zahtev i matični broj, moći će da se stvori uvid da li osoba koja podnosi zahtev ima prava na odredjena primanja.\nOna je dodala da će formiranjem registra socijalnih karata biti moguć uvid u tačan broj korisnika socijalne pomoći, jer pojedini korisnici dobijaju pomoć po različitim osnovama i nema preciznog podatka već samo procene.\nSZO: Za poslednja 24 sata zaraženo više od 348 hiljada ljudi\nDa li će u RS biti uvedene dodatne epidemiološke mere?\nKrivokapić: Ako mere ne budu imale efekta, moguće zatvaranje\nKisić Tepavčević koja je i članica kriznog štaba za borbu protiv korona virusa kazala je da fokus gradjana treba da bude na poštovanju mera, jer je virus i dalje pristuan u populaciji.\n„Fokus ne treba da nam bude mogućnost popuštanja mera, već borba protiv korona virusa, jer čak i kad budu jednocifreni brojevi zaraženih moramo biti svesni da je virus tu“, ocenila je ona.\nIzveštaj Fridom hausa: Srbija pala za dva mesta u odnosu na prošlu…\nNaslovne strane za sredu, 3. mart 2021. godine\nTržište rada i dalje pod snažnim uticajem korone


Si-En-En - Sputnjik Srbija\n16:27 01 Mart 2021\nObjavljeni tajni razgovori čelnika Si-En-Ena: „Raskrinkani spletkaroši“ ili „teško krivično delo“\nSi-En-En: Milerov izveštaj o „ruskom mešanju“ u američke izbore sledeće sedmice\nIzveštaj specijalnog tužioca Roberta Milera o navodnom ruskom mešanju u američke predsedničke izbore 2016. godine mogao bi biti gotov sledeće sedmice, preneo je televizijski kanal Si-En-En pozivajući se na izvore.\nPredsednik Ukrajine Petro Porošenko izjavio je u intervjuu za Si-En-En da namerava da od SAD nabavi sisteme protivvazdušne odbrane.\nRT ismejao Si-En-En: Samo im je Putin na umu\nTelevizijski kanal RT ismejao je američke kolege iz Si-En-Ena, koji su „pobrkali“ predsednika Rusije Vladimira Putina s turskim liderom Redžepom Tajipom Erdoganom.\nAmerički televizijski kanal Si-En-En napravio je grešku u pisanju reči „Rusija“ (Rossiя) tokom direktnog prenosa.\nInformacija o navodnom mešanju Rusije u unutrašnje stvari SAD uz pomoć igrice „Pokemon Go“, koja je objavljena u američkim medijima, ponižavajuća je i čudovišna, rekla je danas portparolka Ministarstva inostranih poslova Rusije Marija Zaharova.\nTelevizija Si-En-En sprovela je istraživanje u kojem se govori da je Rusija navodno koristila igru „Pokemon go“ kao sredstvo podsticanja rasne netrpeljivosti u Sjedinjenim Američkim Državama.\nDevet od deset Amerikanaca smatra Rusiju opasnošću, a 40 odsto njih smatra je „kritičnom opasnošću“, prenosi Si-En-En, pozivajući se na istraživanje Čikaškog saveta za globalna pitanja.\nVodeći zapadni mediji pisali su o tome kakav bi mogao da bude odgovor Kremlja na novi paket antiruskih sankcija koji Kongres SAD namerava da usvoji — dok se američki pribojavaju da će odgovor biti neočekivan, britanski pišu da bi sankcije, po mišljenju Brisela, mogle da imaju daleko dublje posledice i na ekonomiju EU.\n01/03 16:15 Pašinjan na velikom mitingu u Jerevanu: Oprostite mi! /video/\n01/03 15:39 Poljska se plaši mogućeg nuklearnog rata Rusije i NATO-a


OSTAJTE OVDE, SUNCE AMERIČKOG NEBA NEĆE VAS MNOGO UGREJATI: Ameri imaju veće plate od Evropljana, ali zato jedu nezdravo, manje kupuju kola i kraće žive!\n06.10.2019. 12:02h 06.10.2019. 12:02h\nNakon što je nova šefica evropske komisije Ursula fon der Lajen formirala portfelj za "Evropski način života", mnogi su se zapitali šta to znači, a pojedini evroparlamentarci su se pobunili zbog tog naziva.\nManfred Veber iz Evropske narodne partije je upitao: "Da li neko u ovoj prostoriji želi da živi afričkim načinom života? Ili američkim načinom života?" Tim povodom, ugledni portal Politiko uporedio je evropski i američki način života i, pored ostalog, ustanovio da je životni vek u Evropi duži nego u SAD, da su Evropljani siromašniji od Amerikanaca, ali da kupuju više automobila, kao i da su stanovnici SAD gojazniji.\nKada je reč o tome da li su razvijenije EU ili SAD, portal je upotrebio takozvani Indeks humanog razvoja.\nU pitanju je formula kojom se mere siromaštvo, pismenost, obrazovanje, životni vek, kao i drugi faktori za zemlje sveta. Mnogi pomoću te formule svrstavaju zemlje u razvijene (zemlje prvog reda), zemlje u razvoju (zemlje drugog reda) i zemlje trećeg sveta.\nSAD i Evropska unija su visoko razvijeni delovi sveta, ali EU u proseku ima mnogo manji BDP po glavi stanovnika - oko 36.532 dolara u odnosu na američki 62.641 dolar. Sa druge strane, građani EU žive duže - očekivani prosečni životni vek državljana EU je 81, a u SAD 79 godina. Prema Indeksu humanog razvoja, SAD su u nešto boljem položaju sa 0.924, dok taj indeks kod EU iznosi 0.884.\nNa listi na kojoj se po procentu gojaznog stanovništva porede američke savezne države i države Evropske unije, a koju je portal napravio prema podacima Svetske zdravstvene organizacije, prvih 30 mesta zauzimaju države koje čine SAD, dok se prva evropska država, Malta nalazi tek na 31. poziciji.\nŠto se tiče ishrane građani EU jedu oko tri puta manje prerađenog mesa nego građani SAD. Oni jedu i nešto manje crvenog mesa nego Amerikanci, a jedu malo više povrća. Međutim, oni piju dvostruko više slatkih pića, pokazuju podaci Svetskog izveštaja o ishrani.\nTo znači da se Evropljani u proseku zdravije hrane od Amerikanaca. Kada je reč o štedljivosti, izgleda da su lekcije svetske ekonomske krize iz 2008. godine još veoma aktuelne u Evropi, pa su Evropljani generalno štedljiviji.\nNajniže prosečne plate u SAD su državi Misisipi u i iznose oko 2.500 dolara, a najviše u Distriktu Kolumbija sa oko 5.900 dolara. Istraživanje je pokazalo da Evropljani više kupuju automobile. Protekle godine je u EU prodato 268,3 automobila na 10.000 stanovnika, dok je u SAD ta brojka mnogo manja - 162,1, pokazuju podaci Međunarodne oganizacije proizvođača motornih vozila.\nAmerikaEvropaamerički način životaevropski način životaishranakolakupovinaživotEU


Razvijen sistem koji sprečava mučninu tokom vožnje\nAuto Autor:Agencije23. jul. 202110:47\nMučninu u vožnji oseća više od 70 odsto ljudi na planeti i ona je često izazvana kada oči dobijaju drugačije informacije od unutrašnjeg uha, kože ili tela. Najčešće se dešava tokom čitanja za vreme dugih putovanja automobilom, pa ljudi koji pate od ove boljke često posežu za posebin tabletama koje sprečavaju mučninu.\nInženjeri iz kompanije Land Rover ponudili su drugo rešenje – poseban sistem implementiran u vozilo koji može da smanji mučninu putnika tokom vožnje.\nVozila koristiti softver koji prilagođava ubrzanja, kočenja i pozicionira vozilo pri skretanju tako da putnici u kabini ne osete muku.\nTokom prve faze razvoja sistema, u vozila je ubačen personalizovani softver koji je “dodeljivao bodove” vozaču kada vozi pravilno, a što je kasnije dovelo do smanjenja mučnine putnika tokom testova i do 60 odsto. Zatim su inženjeri ovaj rezultat ubacili u program sistema autonomne vožnje.\nPametni sistem raspolaže sa realnim i virtuelnim simulacijama situacija u saobraćaju zabeleženim na testovima od preko 30.000 pređenih km. Rezultat ovog projekta doneo je i benefit da se sada mogu razvijati još sofisticiranije asistencije u vožnji, a koje kao osnovu koriste adaptivni tempomat i sistem održavanja vozila u traci.\nInteligentna mašina je sposobna da uči tokom korišćenja i da obezbedi optimalni stil vožnje baziran na prikupljenim podacima sa svakog kilometra. Ova tehnologija koristiće se i u “učenju” automobila kako samostalno da vozi, ali i da uspe da zadrži karakteristike vožnje svakog modela posebno.\nBonus video: Pogledajte unutrašnjost novog Mercedes-Benz SL modela\nAutonomna vožnjaLand RoverMučnina u vožnji


subota, 2. decembar 2017. 19:44h\nJedno od najspecifičnijih mesta u Južnom Banatu po negovanju multikuluralnosti i višejezičnosti je selo Ivanovo, udaljeno oko 20 km od Pančeva.\nŠkolu u Ivanovu pohađa 70 učenika, odnosno devet predškolaca i 61 učenik u osam odeljenja Komšijske Novosti\nBogatstvo suživota pripadnika više od 10 nacionalnih zajednica reflektuje i Osnovna škola “Moša Pijade”.\nNastava se izvodi na srpskom jeziku, ali s obzirom na etnički sastav ovog mesta, gde većinu stanovništva čine pripadnici mađarske i bugarske nacionalne manjine, u školi se izučavaju i bugarski, odnosno mađarski jezik sa elementima nacionalne kulture, kao dva izborna predmeta, pišu Komšijske novosti.\nS obzirom na to da su to male grupe učenika a da Ministarstvo, prema Pravilniku o cenama usluga, priznaje grupu sa najmanje 15 učenika, u ovoj školi su za potrebe učenja maternjeg jezika formirane mešovite grupe različitih razreda.\nZa bugarski jezik formirana je jedna grupa za sve učenike od 1. do 8. razreda.\nZa učenike koji su se opredelili za učenje mađarskog jezika sa elementima nacionalne kulture formirane su tri grupe, i to dve grupe za učenike nižih razreda i jedna grupa za učenike od 5. do 8. razreda.\nSam naziv ovih predmeta, maternji jezik sa elementima nacionalne kulture, upućuje na to da se osim učenja jezika, gramatike i leksike, velika važnost pridaje i tome da decu učimo i negovanju kulture tog naroda, odnosno nacionalnih zajednica koje žive ovde, kaže direktorka ove škole Sanja Simić Mijatović.\nNa slici: Sanja Simić Mijatović, direktorka OŠ Moša Pijade, Ivanovo (foto: Komšijske novosti)\nPostoje i slučajevi gde, na primer, deca srpske nacionalnosti uče mađarski ili bugarski jezik, što ukazuje na visok stepen tolerancije i želje da jedni drugima budu što bliže i na takav način, rekla je direktorka.\nBudući da u Ivanovu ima oko 1.000 stanovnika, prema rečima direktorke, škola je i najveći resurs ove sredine, te je ona i nosilac gotovo svih aktivnosti. Veliku pomoć i podršku ova škola ima od udruženja u selu, Udruženja banatskih Bugara “Ivanovo-Banat” i Mađarskog kulturno-umetničkog društva “Bonaz Šandor”, ali i od Doma kulture “Žarko Zrenjanin” kao i od članova Skupštine Mesne zajednice iz Ivanova.\nškola u ivanovu


Sunđeraste slagalice mogu izazvati gušenje\ntaj Čet Avg 19, 2010 9:48 am\nIz nedelje u nedelju, u okviru Centra za upozoravanje roditelja, sunđeraste slagalice – prostirke, skoro uvek su prisutne na listi nebezbednih proizvoda.\nOve slagalice roditelji veoma često roditelji stavljaju na pod u dečjoj sobi umesto tepiha, po kojima bebe mogu da puze, ili da se starija deca igraju sa njima.\nMeđutim, s obzirom na materijal od kojeg su napravljene, ukoliko dete slagalicu stavlja u usta, grize, žvaće ili u toku igra čupka ivice, vrlo lako se može desiti da sitni deo sunđera dospe u usta mališana i da ga proguta ili izazove gušenje. Osim toga, slike koje se nalaze u sredini i koje se mogu izvaditi, mogu da se rasklope na još nekoliko delova, što takođe predstavlja potencijalnu opasnost od gušenja.\nU okviru Centra za upozoravanje na roditeljskom portalu Bebac.com možete pronaći sve informacije o slagalicama, kao i drugim igračkama i proizvodima, koji su proglašeni nebezbednim, zvanično zabranjeni ili povučeni iz prodaje od strane nadležnih institucija u zemljama Evropske unije.\nmika kapa Dunav markovic vinaver deteta antic ilija milena prvenstava milan metafizika lovac Aristotel umetnost slikarstvo drame jakšić zitu boemija svetskih nevidljiva smrt Tarbuk đura izmedju


Orlandić za 'Sportske': "Živim za minut pred 'Delijama'!" - Sportske.net\nIzvor: Sportske.net, Mihajlo Vidojević\nSedmo januarsko pojačanje fudbalskog kluba Crvena zvezda izazvalo je ponajviše bure u srpskoj javnosti pošto se radi o igraču koji je od početka prelaznog roka dovođen u vezu sa tri najkvalitetnija kluba u zemlji.\nU prvom opširnom intervjuu koji je pristao da da za srpske medije Petar Orlandić (24) nam je otkrio sijaset stvari koje fudbalski poklonici u našoj zemlji još uvek ne znaju o njemu.\nSa novopečenim napadačem Crvene zvezde pričali smo o njegovoj dosadašnjoj karijeri, očekivanjima u daljem toku karijere, navijačkoj opredeljenosti, ali i o odnosu koji ima sa pojedinim prvotimcima Partizana kao što su Branko Ilić i Petar Škuletić.\nPetar Orlandić rođen je u Podgorici 6. avgusta 1990. godine a karijeru je počeo u lokalnom klubu iz naselja u kojem je odrastao. Prve fudbalske korake napravio je u FK Ribnica a igračku afirmaciju stekao je u golubovačkoj Zeti u kojoj je proveo prethodne četiri godine.\n"Kada sam došao u Zetu imao sam jaku konkurenciju zbog čega sam bio prinuđen da čekam na pravu šansu. Godinu i po dana naporno sam radio na treninzima i borio se za mesto u prvoj postavi, a kada mi se šansa ukazala postigao sam 12 golova u jednoj polusezoni, bio najbolji igrač u timu i najbolji strelac lige što mi je otvorilo vrata za transfer u izraelski Hapoel iz Tel Aviva" počinje svoju priču za 'Sportske' Petar Orlandić.\nČetiri godine boravka u Zeti nisu bile jednako uspešne za mladog Podgoričanina sa Konika pošto je pravu priliku da pokaže šta ume dobio tek u jesenjem delu sezone 2013/2014 tokom kojeg na 16 odigranih utakmica postiže 12 golova i biva najboljim strelcem lige.\nTakavim učinkom Orlandić je skrenuo pažnju na sebe a najkonkretniji u zimskom prelaznom roku bio je izraelski Hapoel Tel Aviv koji ga od Zete uzima na šestomesečnu pozajmicu.\n"Igranje za Hapoel bilo je novo i veliko iskustvo za mene iako se nisam najbolje snašao po dolasku u novu sredinu. Kada sam se uklopio u novi sistem rada iskoristio sam minutažu koja mi je pružena na najbolji mogući način" objašnjava Orlandić.\nKao pozajmljen igrač Orlandić je bio na margini u Hapoelu a priliku koju mu je trener davao na kašičicu najbolje je iskoristio u duelu sa Kajrat Šmonom kada je u završnici meča nakon ulaska u igru golom doneo bod svojoj ekipi.\nFoto: facebook/PetarOrlandić-zvanična stranica\n"U pitanju je bila pozajmica tokom koje sam na šest utakmica dobio po 15 minuta sa klupe i postigao jedan gol za tih 90 minuta igre. Možda je prelazak u Hapoel bio promašaj i verovatno bih, da sam ostao u Zeti još šest meseci, bio najbolji strelac lige i tako se izborio za bolji angažman ali posle svega ne žalim ni za čim" kaže crnogorski napadač.\nPeriod karijere koji je doneo više stagnacije no prosperiteta Petar Orlandić će ipak pamtiti po poznanstvu koje je ostvario igrajući za Hapoel. Adaptaciju na novu sredinu Orlandiću je lakšom učinio sadašnji defanzivac Partizana Branko Ilić sa kojim je Zvezdin napadač i dalje u kontaktu.\n"O Branku mogu da kažem sve najbolje, sjajna osoba i prijatelj sa kojim se čujem nevezano za fudbalsku priču. Kada sam došao u Izrael pomogao mi je da se uklopim u novu sredinu jer je i sam, šest meseci pre mene, prošao istim putem. Radi se o sjajnom fudbaleru i momku koji mi je mnogo pomogao u Izraelu" prizna je Orlandić.\nPetra smo pokušali da 'isprovociramo' pitanjem vezanim za kontakt sa Slovencem koji sada brani boje "večitog rivala" ali se Orlandić nije dao zbuniti, pa je malo kroz zbilju, malo kroz šalu, priznao da neka poznanstva ostaju za čitav život.\n"Svakako da ćemo se čuti kada obojica budemo u Beogradu ali sada ne razmišljam o tome jer sam fokusiran na svoje obaveze a i Branko je sada igrač član 'večitog rivala', tako da..." kroz smeh je odgovorio Orlandić.\nJanuarski prelazni rok tekuće sezone za Petra Orlandića pokazao se prekretnicom pošto je igračkim kvalitetima prerastao Zetu i crnogorsku ligu. Epizoda u Izraelu bila mu je opomena da 'tri put meri pre nego što preseče'.\nDnevne novine u Srbiji i Crnoj Gori ali i svi sportski portali pomno su pratili situaciju vezanu za transfer Petra Orlandića koji je sa 9 golova u jesenjem delu tekuće sezone zavredio pažnju srpskih, austrijskih, ruskih i kazahstanskih klubova.\n"Tokom prelaznog roka bilo je mnogo spekulacija. Povezivan sam sa mnogim klubovima među kojima su bili Partizan, Vojvodina, jedan austrijski, jedan ruski i jedan kazahstanski klub ali je moje mišljenje bilo da je Zvezda najbolji izbor i prava prilika da se dokažem" objašnjava Orlandić.\nSamo desetak dana pre no što je parafirao trogodišnji ugovor sa Crvenom zvezdom Orlandić je odbio unosnu ponudu sa istoka kontinenta jer je verovao da najtrofejini srpski klub može da mu pruži mnogo više od ruskog ili kazahstanskog novca.\n"Crvena zvezda je najtrofejniji klub na Balkanu i fudbalska institucija u kojoj želim da se dokažem" kaže Orladić i dodaje,\n"Cilj mi je da opravdam poverenje koje su mi ukazali čelnici Crvene zvezde i njen stručni štab. Golovima želim da se dokažem treneru i saigračima a nakon toga može da usledi i inostrani angažman" rezon je Zvezdinog novog napadača.\nPrve minute u crveno-belom dresu već je upisao na pripremama u Antaliji a onima koji ga osporavaju a da pritom nisu odgledali nijednu njegovu utakmicu poručuje da ima jasan plan kako da ih razuveri.\n"Samo dobre igre i golovi mogu da utiču na to da se moje ime u Zvezdi poštuje a svakako da je primarni cilj titula na kraju tekuće sezone" ističe Orlandić.\nPrelazni rok koji je za Crnogorca završen selidbom u Zvezdu počeo je spekulacijama vezanim za prelazak u Partizan u kojem bi delovao kao zamena svom zemljaku Petru Škuletiću.\nPremda mu ne smeta poređenje sa najboljim strelcem lige koga poštuje kao čoveka i fudbalera, Orlandić nam je otkrio da bi više voleo da ga ne upoređuju ni sa kim već da ga usled dobrih igara i mnoštva golova upamte po njegovom imenu i prezimenu.\n"Petru Škuletiću mogu samo da čestitam na golovima i igrama koje je prikazao u jesenjem delu sezone. Želim mu sve najbolje u karijeri, poređenja mi ne smetaju ali generalno ne volim da me porede ni sa jednim igračem" kaže Orlandić.\nNa pitanje da fudbalski opiše sebe i svoje kvalitete Petar nam odgovara da radije bira dela pre reči jer veruje da će drugi umeti da kažu dosta lepih stvari o njemu bude li se dokazao na terenu.\n"Moje je da se dokažem na terenu. Vredan sam i sve što sam do sada postigao u karijeri došlo je kao rezultat napornog rada. U novom klubu želim da se nametnem golovima jer na taj način najbolje govorim o sebi" konstatuje Orlandić.\nCrnogorski napadač priključio se svom novom klubu 7. februara ali posle samo nekoliko dana rada sa novim saigračima i dvadesetak minuta provedenih na terenu tokom kontrolnog susreta sa Metalistom Orlandić primećuje veliku razliku u pristupu obavezama i radu na treninzima.\n"Prvi deo priprema nisam odradio sa ekipom ali sam trenirao u Zeti i spreman došao u Antaliju. Intenzitet treninga je jak, radi se naporno i mnogo mi više odgovara ovakav pristup" ističe Orlandić i dodaje,\n"Pristup treninzima je drugačiji u odnosu na moj prethodni klub i biće mi potrebno malo vremena da se naviknem na novi sistem mada ne sumnjam da će uskoro stvari doći na svoje mesto" kaže napadač Crvene zvezde.\nO treneru Nenadu Lalatoviću i saigračima ima samo reči hvale ali i ovde Crnogorac pravi meru svestan činjenice da nisu pohvale na račun trenera to što će mu doneti veću minutažu.\n"Trener se od prvog dana korektno postavio prema meni a saigrači su me od reda dobro prihvatili. Lagano se uklapam u novi sistem rada i verujem da ću vremenom dostići željeni nivo forme" poručuje Orlandić.\nPremotavajući film na prethodnu subotu i prve dane koje provodi sa ekipom Petar apostrofira da ga je predusretljivost saigrača oduševila a jedan od njih je našao posebno mesto u priči na temu adaptacije na novu sredinu.\n"Od prvog treninga momci su me dobro prihvatili, stavili mi se na raspolaganje i pomogli da se uklopim u plan rada. Ne bih voleo nikoga da izdvajam ali ne mogu da ne istaknem Sava Pavićevića koji me je kao Crnogorca prihvatio i poneo se prema meni kao prema najbližem" otkriva mladi napadač.\nPrve minute u crveno-belom dresu, kako je već rečeno, Orlandić je upisao u duelu sa ukrajinskim Metalistom.\nFoto: Screenshot from YouTube\nUmoran od puta, napadač nije pokazao ni deo onoga zbog čega je angažovan pa smo se osvrnuli na njegov izbor broja na toj utakmici.\n"Sve se odigralo brzo pa sam odmah po priključivanju ekipi morao da odaberem broj za kontrolne utakmice. Odabrao sam 25 i on je privremen a kada se vratimo u Beograd odlučiću koji ću broj zadužiti" objašnjava Orlandić.\nNastupajući za Ribnicu, Zetu i Hapoel crnogorski napadač uvek je na leđima nosio 'devetku' ali taj broj u Zvezdi već pripada mladom i perspektivnom Luki Joviću. Komentarišući tu činjenicu Orlandić poručuje da mu je važan Zvezdin dres i činjenica da će imati tu čast da ga nosi a broj na dresu doživljava kao marginalnu stvar.\n"Do sada sam u svim kategorijama i klubovima za koje sam igrao uvek nosio 'devetku' ali taj broj u Zvezdi pripada Luki Joviću, sjajnom momku i fudbaleru. Što se mene tiče biću zadovoljan bilo kojim brojem jer je velika čast nositi Zvezdin dres bez obzira na to koji vam broj stoji na leđima. Na kraju krajeva, ne moram ni da biram broj, sve dok imam to zadovoljstvo da nosim crveno-beli dres" poručuje Crnogorac.\nRazgovor sa Petrom Orlandićem nije mogao da protekne a da ga ne pitamo za navijačko opredeljenje. Premda iz pouzdanjih izvora znamo da od detinjstva navija za Crvenu zvezdu "pecnuli" smo ga netačnim spekulacijama kako mu je srce crno-belo.\n"Bilo je različitih komentara i spekulacija po pitanju mog navijačkog opredeljenja a ja samo mogu da kažem da sam 'Delija'. Svi oni koji su mi bliski znaju da sam navijač Crvene zvezde, da sam se radovao svakom Zvezdinom golu i pobedi, bilo fudbalskog, bilo košarkaškog kluba" konstatuje jednom za svagda Orlandić.\nKako svoje navijačko opredeljenje nikada nije krio a radom je uspeo da ostvari san i izbori se za ugovor u Crvenoj zvezdi Petar Orlandić otkriva da će do početka sezone "ginuti" na terenu samo da od Nenada Lalatović dobije priliku da zaigra pred "Delijama".\n"Dobro je poznato ko su 'Delije', suvišno je komentarisati takve navijače. Mogu samo da kažem da jedva čekam i da će mi biti čast i zadovoljstvo da zaigram makar minut u atmosferi koju prave Zvezdini navijači" jasan je Orlandić.\nIako još uvek rano za razmišljanja o eventualnom pozivu u reprezentaciju Orlandić ima jasan stav o tome čiji bi dres sa nacionalnim grbom voleo da nosi na grudima.\n"Dobre igre u Crvenoj zvezdi sa sobom nose i mogućnost poziva u nacionalni tim a moja je želja da obučem dres Crne Gore, zemlje u kojoj sam rođen i u kojoj sam odrastao" ne ostavlja mesta za spekulacije mladi napadač.\nPred sam kraj razgovora dotakli smo se teme koja se tiče Orlandićevih fudbalskih uzora. Crnogorac je bio razočaran naslovima u pojedinim medijima koji su bili izvučeni iz konteksta pa je za 'Sportske' objasnio da je već "porastao" i da mu nije želja "da postane Zlatan".\n"Mediji su prethodnih dana izvlačili iz konteksta i pisali nešto što ne odgovara istini. Jako cenim stil igre Zlatana Ibrahimovića ali ne mogu da kažem da mi je idol, jednostavno poštujem njegove fudbalske kvalitete" kaže Petar i dodaje,\n"Nisam izjavio 'Kad porastem biću Zlatan', moja je izjava da poštujem Ibrahimovićev stil igre i to je sve što se tiče Šveđanina" zaključio je Orlandić.\nRazgovor sa Petrom Orlandićem završili smo željama da mu novi početak u karijeri bude uspešan a koliko će zaista biti zavisi od mnogo faktora, pre svega od njegovog rada i onoga što prikaže na terenu.\nPetar Orlandić (24, 190cm)\nDatum rođenja - 6. avgust 1990. godine\nMesto i država rođenja - Podgorica, Crna Gora\nPozicija u timu - napadač\nUgovor sa Crvenom zvezdom - do 31. decembra 2017. godine\nKarijera - Zeta (2009-2014), Hapoel Tel Aviv (2014), Crvena zvezda (2015-)


source.ba | U koje gradove bi trebali biti izmješteni migranti iz Bihaća?\nU koje gradove bi trebali biti izmješteni migranti iz Bihaća?\nAkcija u Bihaću: Policija u napuštenom objektu pronašla više od 600 migranata\n-Blizu smo takvog rješenja i prioritet nam je da zatvorimo taj divlji kamp na Vučjaku. Već u naredna dva-tri dana, pokušat ćemo stvoriti uslove za izmještanje određenog broja migranata iz ovog kampa u prihvatne centre u okolini Sarajeva. Ne znam odakle su se pojavile informacije o izmještanju migranata s Vučjaka u Biru i Miral. One su potpuno neistinite, jer su u privremenim prihvatnim centrima Bira u Bihaću i Miral u Velikoj Kladuši već popunjeni smještajni kapaciteti. O eventualnom proširenju se nije ni razmišljalo - rekao je ministar Mektić.\n-Operativna grupa za situaciju s migrantima i izbjeglicama u USK nije mogla, ni smjela vlasnicima ovih prostora zabraniti produženje ugovora o korištenju s Međunarodnom organizacijom za migracije (IOM). Ovi centri za sada ostaju otvoreni, jer trenutno nemamo alternativnih rješenja. Imamo novac, međutim, izostaje saglasnost lokalnih vlasti i adekvatna lokacija u državnom vlasništvu - riječi su ministra sigurnosti BiH.\n-Nema novih kontejnera u Borićima, niti novih migranata u Biri. Stav Grada Bihaća je da ih ne smije ni biti, jer nam je neophodno rasterećenje, odnosno uključivanje i ravnomjerna podjela tereta migracijskog procesa na cijelu državu. Svi ovdašnji smještajni kapaciteti su ionako već odavno nadmašeni. Na vanrednoj sjednici Gradskog vijeća ponudili smo lokaciju Lipe za gradnju privremenog prihvatnog centra, tako da nam to više niko ne može spočitavati. Uradili smo sve u okviru naših mogućnosti, pa čak i mnogo više - kazao je Fazlić.\n"Situacija u Kašmiru ukazuje na genocid u nastajanju. Mlade muškarce ubijaju pod izgovorima da su bili nasilni"\nIstraga pokazala: Turkovićka dozvolila slijetanje ruskog aviona u Banju Luku\nObračun mještana Koševskog Brda s vodovodom: Trinaest stanara potpisalo peticiju


Medenici uručena nagrada - Kultura - Dnevni list Danas\nPočetna » Kultura » Medenici uručena nagrada\n0Piše: FoNet 28. februara 2018. 13.59 Izmenjeno: 14.03\nMedenica je zahvalio na „ovoj izuzetnoj nagradi koja mu višestruko znači“.\n„Znači mi zbog onoga zbog čega se ova nagrada dodeljuje- afirmacije, promocije kulture u medijima i zbog imena koje nosi i samim tim uspomene koje čuva na jednu izuzetnu ženu koja je ceo svoj radni vek posvetila promociji i afirmaciji kulture u svim poslovima kojima se bavila, od novinarskog, uredničkog do posla sekretara za kulturu“, rekao je Medenica.\nOn je rekao da je „svojom, nekad možda i prevelikom sveprisutnošću u medijima, kada su pozorište i kultura u pitanju, doprineo njihovoj promociji“.\n„Ne znam da li možemo da zamislimo veću promociju elitne kulture u medijima nego što je bio dvadesetčetvoročasovni prenos predstave „Planina Olimp“, sa prošlogodišnjeg Bitefa, na Trećem programu RTS, što je i u našoj sredini prepoznato kao kulturni događaj godine, ali i u svetu“, rekao je Medenica.\n„Iza te odluke stoji važna svest, a to je da je medijski žanr kritike sam po sebi, ako se profesionalno, kompetentno, odgovorno piše, nezavisno od suda koji iznosi o umetničkom delu, afirmacija kulture i umetnosti.Mislim da je svakom umetniku najznačajnije da neko o njegovom radu piše savesno, ozbiljno, odgovorno, pa makar pisao pogrešno ili na način na koji se nama umetnicima ne sviđa“, rekao je Medenica.\n„Odbrana, zalaganje za kritičko promišljanje kulture i umetnosti za mene je uvek i nužno i odbrana kritičkog, racionalnog, prosvećenog mišljenja u društvo“, rekao je Medenica.\nOve godine je Fondacija Tanja Petrović, povodom pet godina postojanja, uvela još jedno priznanje, a to je Specijalna\nplaketa za entuzijazam, koja je dodeleljena Omladinskom klubu Ančiki – OKAn iz Leskovca.\nOvo priznanje je namenjeno mladima koji su posvećeni radu u kulturi, naročito onima koji žive i rade van velikih gradskih sredina.\nOmladinski klub Ančiki – OKAn iz Leskovca napravio je „Malu besplatnu biblioteku“ sa čak 5.000 prikupljenih knjiga.\nbitef, Fondacija Tanja Petrović, ivan medenica, NagradaBeograd\nTestiraj se na igru


"Kovid prsti": Novi simptom koji doktori povezuju s virusom korona - The Srpska News\nHomeDruštvo“Kovid prsti”: Novi simptom koji doktori povezuju s virusom korona\nDermatolozi pričaju o novom simptomu korona virusa “kovid prstima”. Riječ je o jarko crvenim ili ljubičastim promjenama na koži nožnih prstiiju.\nOvo stanje dovedeno je u vezu sa korona virusom nakon što su desetine pacijenata prijavili ovaj simptom.\nNeobično stanje kože izaziva ljubičaste, crvene ili palvičaste promjene na prstima nogu.\nNakon što je na desetine pacijenata prijavilo ovaj simptom u južnoj i sjevernoj Americi, dermatolozi su ovo stanje nazvali “kovid prstima”.\nVodeći dermatolozi sumnjaju da bi ova manifestacija mogla da bude povezana sa korona virusom.\nDr Ami Paler tvrdi da je ovakvih slučajeva vidjela do sada kod 30-tak pacijenata.\n“Ne možemo sa sigurnošću da tvrdimo da je Covid-19 povezan s ovim stanjem, ali budući da se pojavljuje često tokom pandemije i javlja se inače kod asimptomatskih i blago pogođenih pacijenata, čini se da ipak ne bi mogla da bude slučajnost. Crvene manifestacije na nožnim prstima pojavljivale su se obično kod mlađih pacijenata, obično kod tinejdžera”, navodi doktorka.\nIpak, bilo je i pacijenata sa promjenama na koži prstiju koji su bili negativni na korona virus, ali doktori i dalje sumnjaju na vezu sa bolesti Covid-19.\nMnogi od njih imali su blage simptome tokom prethodne nedjelje, pa je moguće da je ovo manifestacija procesa izlječenja.\nDr Paler kaže da jarko crvene ili ljubičaste promene na koži mogu da se jave i na prstima šake, mogu da svrbe i izazivaju bol.\nIpak, napominje da je potrebno uraditi još naučnih analiza kako bi se ovaj simptom smatrao relevantnim znakom bolesti koju izaziva korona virus.


Kongres traži detalje o prenosu vlasti u Iraku - 2004-04-21\nÈlanovi amerièkog Kongresa kritikuju administraciju predsednika Buša zbog toga što nisu pružili dovoljno detalja u vezi sa prenosom vlasti u Iraku 30. juna. Izveštava novinar "Glasa Amerike", Meredit Bjuel.\nPrema reèima predsedavajuæeg senatskog Odbora za spoljnopolitièke odnose, Rièarda Lugara, administracija predsednika Buša mora da pruži više detalja o prenosu vlasti Iraèanima kroz nešto više od dva meseca.\n"Administracija mora da podnese razraðen plan da bi uverila amerièki narod, Iraèane i naše saveznike da postoji strategija i da smo predani njenom ostvarenju", rekao je Lugar.\nDemokratski senator Džozef Bajden kritikovao je Belu kuæu zato što na pretres u Odboru za spoljnopolitièke odnose ne namerava da uputi najviše predstavnike Državnog sekretarijata:\n"Èinjenica da nisu spremni da pošalju nekog na odgovarajuæem nivou može da znaèi da su, ili potpuno nekompetentni ili da nemaju šta da nam kažu, što takoðe znaèi nesposobnost da se ispuni ustavna obaveza, a to ima svoju cenu", smatra Bajden. Do pretresa u Senatu dolazi dok izaslanik Ujedinjenih nacija, Lakdar Brahimi priprema plan za prenos vlasti na prelaznu vladu sastavljenu od uglednih Iraèana. Brahimi smatra da bi do održavanja prvih opštih izbora na èelu novih iraèkih vlasti trebalo da budu premijer, predsednik i dva potpredsednika. Brahimi æe svoje preporuke podneti generalnom sekretaru Ujedinjenih nacija, Kofiju Ananu.\nNa juèerašnjem pretresu u senatskom odboru, Sendi Berger, savetnik za nacionalnu bezbednost u administraciji predsednika Klintona, istakao je potrebu da administracija predsednika Buša iznese svoj plan o prenosu vlasti.\n"Neæemo moæi da ostvarimo nijedan naš cilj u Iraku ukoliko izgubimo podršku domaæe javnosti. Prvo pitanje koje javnost postavlja je šta nam je strategija za uspeh u Iraku i da li je uopšte ostvariva? Isuviše èesto se èini da se radi o improvizaciji", zakljuèio je Berger.\nBivši pomoænik sekretara za odbranu, Rièard Perl, jedan od najžešæih zagovornika rata u Iraku, izjavio je na pretresu da je od izuzetne važnosti da bude izvršen prenos vlasti na demokratsku vladu.\n"To æe biti tranzicija ogromnih razmera i ogromnog znaèaja za sam Irak i ceo zalivski region, širi arapski svet i za rat protiv terorizma. Pored toga, prenos vlasti biæe od dalekosežnog uticaja na našu ulogu u svetu u kojem smo izuzetno ugroženi od strane ideološkog pokreta koji želi naše uništenje", rekao je Perl.\nPred senatskim odborom za spoljnopolitièke odnose danas o prenosu vlasti u Iraku svedoèe eksperti za borbu protiv terorizma i vojni eksperti, a sutra æe æe se pred tim telom pojaviti zamenik državnog sekretara za politièka pitanja, Mark Grosman.


Georgiev: Negirali su BIRN, a sada vidimo da su oni lagali\nDruštvo Autor:Gordana Petkovic30. sep. 202021:11\nSlobodan Georgiev Foto:Nova S\nKoliko je ljudi tačno umrlo od kovida 19 ne zna se, ali je član Kriznog štaba Predrag Kon priznao da brojke za Beograd nisu bile tačne i da je samo u glavnom gradu umrlo tri puta više ljudi nego što je zvanično objavljeno. Direktor NewsMax Adria Slobodan Georgiev u emisiji "Među nama" govori o tome možemo li verovati podacima koji nam svakodnevno pristižu.\n„Nije Kon otkrio ništa novo, on je rekao dosta stvari koje potvrđuju ono što je BIRN objavio u junu“, rekao je Georgiev i podsetio da je BIRN tada „rekao da ovi brojevi koji nam objavljujete nisu tačni zato što u ‘Batutu’ postoje brojevi koje nam govore nešto drugo“.\nMeđutim, kako kaže, i on i njegove kolege iz „političkog i nepolitičkog krila“ Kriznog štaba su sve to negirali i nipodaštavali ljude koji su to otkrili, a sada vidimo da su oni ti koji nisu govorili istinu.\n„Suština je na osnovu čega ljudi koji donose odluke o nama ih donose i kakvim oni podacima raspolažu“, upitao je Georgiev.\nNa pitanje šta može biti sporno u informatičkom sistemu pa jedna doktor mora sam da broji podatke, on je rekao da je po njegovom mišljenju „Kon čestit čovek, ali njegova mana je što ne može da kaže – vi ste nam govorili netačne podatke, izblamirali ste nas sve, vi ste lagali i neko mora da snosi odgovornost da li mi, da li ministar zdravlja, predsednik, premijerka ili ko god“.\n„To treba reći, a činjenica da on to ne može da kaže isto govori o tome u kakvoj državi živimo“, istakao je Georgiev.\nIstičući da „nijedan podatak koji su objavili nije tačan“, on je kao primer naveo da se svakog dana objavljuju podaci o „milionima testiranih ljudi, a znamo da to nisu testirani, nego broj testova koje je Srbija uradila“.\nO čemu je još govorio Slobodan Georgiev pogledajte u video prilogu:\nemisija Među namakoronaviruspodaciPredrag KonSlobodan Georgiev


Poseta Ursule fon der Lajen u važnom trenutku za region\nPredsednica Vlade Republike Srbije Ana Brnabić izjavila je danas da je poseta predsednice Evropske komisije Ursule fon der Lajen zemljama Zapadnog Balkana veoma značajna u ovom trenutku, posebno zato što će u njenom prisustvu biti potpisan ugovor za izvođenje radova na „autu-putu mira“ Niš–Priština.\nBrnabić je u izjavi za Televiziju „Hepi“ istakla da tim činom Srbija daje drugačiju perspektivu za čitav region, pre svega za mlade, i ukazala na to da Beograd želi da razgovara o putevima, školama, obrazovanju, a Priština o puškama i oružju, te da dve strane nude potpuno različite perspektive.\nOna je, odgovarajući na pitanje da li aktuelni događaji na severu Kosmeta predstavljaju skupljanje političkih poena u Prištini, istakla da kada nema šta drugo da se ponudi i ukoliko neko nema rezultate onda se pribegava tom načinu za sticanje popularnosti.\nSrbija sa druge strane, kako je naglasila, ima mnogo šta da izgubi ukoliko se ugrozi stabilnost, imajući u vidu rezultate koje je ostvarila.\nImamo rezultate kakve naša zemlja nikada nije imala i zato moramo da zadržimo regionalnu stabilnost, ali imate zemlje u regionu, odnosno političare koji u tom smislu ne mogu odgovorno da pričaju o rezultatima, ocenila je premijerka.\nBrnabić je, komentarišući izjavu Vjose Osmani da Beograd krši Briselski sporazum, rekla da je to suprotno realnosti na terenu i da takva retorika više ne nailazi na razumevanje ni u SAD, ni u Evropskoj uniji.\nOna je prenela da je nedavno u Njujorku najbolji sastanak održala sa podsekretarkom za politička pitanja Stejt departmenta Viktorijom Nuland, koja izuzetno ceni predsednika Srbije Aleksandra Vučića i dobro poznaje situaciju na Balkanu.\nOhrabilo me je to što ona u potpunosti razume šta se dešava, ali je pitanje koliko će to uticati na njihove reakcije na terenu, zaključila je predsednica Vlade.


Iz Vlade Srbije potvrđeno je Radiju Slobodna Evropa da je novinar Aleksandar Gajović imenovan za državnog sekretara za informisanje. Prve nezvanične informacije o ovom imenovanju, koje su objavljene u petak ujutro, izazvale su burne rekacije zbog njegovih mizoginih izjava.\nPoverenica za zaštitu ravnopravnosti Brankica Janković za RSE podseća da je i ranije osudila nedopustive i diskriminatorne izjave Gajovića o mestu žene u društvu. Podsećajući da stavovi izgrađeni na stereotipima i donošenje bilo kakvih odluka na osnovu predrasuda nije ni dobro, ni odgovorno, Janković podvlači:\n„O razlozima njegovog izbora i da li treba da bude na poziciji državnog sekretara treba pitati resornog ministra“.\nNa vest o imenovanju Gajovića reagovale su i predstavnice Autonomnog ženskog centra.\n„Postavlja se pitanje da li je on sposoban da bude na mestu državnog sekretara jer ako on ima takav stav o ženama, kako će on da bude odgovoran? Da li će on zaista da doživljava da treba odgovorno da vrši svoju funkciju s obzirom na to da odgovara jednoj ženi, a ne slaže se da ta žena bude na toj poziciji“, navodi Bobana Macanović iz ove organizacije za RSE.\nAleksandar Gajović, urednik "Ilustrovane politike", pre oko godinu dana je na televiziji Pink rekao da žena ne bi trebalo da bude na čelu države i da je muškarac onaj koji treba da vodi kuću.\nGajovića je na mesto državnog sekretara imenovala Vlada premijerke Ane Brnabić.\nNovinarka Ljiljana Smajlović je zbog ove odluke Vlade podnela ostavku na mesto člana radne grupe Ministarstva kulture i informisanja za izradu nove medijske strategije sa obrazloženjem da se ovakvim postupcima ne omalovažavaju samo novinarke, već i novinarska profesija.\nNezavisno udruženje novinara Srbije (NUNS) i Nezavisno društvo novinara Vojvodine (NDNV) istakli su petak u zajedničkom saopštenju da imenovanje Aleksandra Gajovića za državnog sekretara za informisanje ne iznenadjuje jer predstavlja nastavak "katastrofalne" kadrovske politike aktuelne vlasti u Srbiji.


Kompanija “Johnson & Johnson” kažnjena sa 572 miliona dolara\nJelena Kisić, 27/08/2019\nAmerički sud izrekao je kaznu od 572 miliona dolara farmaceutskoj kompaniji “Johnson & Johnson” zbog njenog udjela u podsticanju krize zavisnosti od opioida u državi Oklahomi. Odmah poslije objavljivanja presude kompanija je saopštila da će se žaliti, prenosi BBC.\nTo je prvi slučaj koji je stigao do suda, od hiljada tužbi protiv prozvođača i distributera opioida, prepisivanih za umanjenje bola kod pacijenata.\nRanije ove godine država Oklahoma postigla je dogovor sa proizvođačem Oxikontina, kompanijom “Purdue Pharma” za 270 miliona dolara i kompanijom “Teva Pharmaceutical” za 85 miliona dolara tako da je firma “Johnson & Johnson” ostala jedina optužena u tom slučaju.\nZa vrijeme sedmonedjeljnog suđenja advokati države Oklahoma su iznosili argument da je firma “Johnson & Johnson” sprovodila višegodišnju marketinšku kampanju gdje je umanjivan rizik od sticanja zavisnosti od tih lijekova za ublažavanje bola i promovisane njihove dobre strane.\nAdvokati su naveli i da su ljekari prepisivali suviše tih lijekova, što je dovelo do porasta smrtnih slučajeva od predoziranja u Oklahomi, navodi BBC.\nKompanija “Johnson & Johnson” je negirala da je radila bila šta nezakonito, navodeći da su njene marketinške tvrdnje zasnovane na naučnoj osnovi i da su njeni lijekovi protiv bola Duragesic i Nucynta, predstavljali samo mali dio opioida prepisanih u Oklahomi.\nSudija okružnog suda u Normanu procijenio je da je kompanija svojim djelovanjem ugrozila zdravlje i bezbjednost hiljada građana Oklahome, za koje kriza sa opioidima predstavlja neposrednu opasnost i prijetnju.\nNovac od kazne će biti upotrijbljen za liječenje zavisnika od opioida, rekao je on.\nTags #Johnson & Johnson #lijekovi\nTrebinje: Otvoreni 23. “Susreti mladih Republike Srpske”


Cilj: jedinstvene energetski sektor u FBiH\nPremijer Federacije BiH dr. Nedžad Branković i federalni ministar energije, rudarstva i industrije mr. Vahid Hećo danas su u Sarajevu, na sastanku s direktorima i predsjednicima nadzornih odbora rudnika Federacije BiH i Elektroprivrede BiH, te predstavnicima sindikata rudara, razgovarali o prestrukturiranju elektroenergetskog sektora i rudnika u FBiH.\nKako je, otvarajući sastanak, naglasio premijer Branković, riječ je o jednom od prioritetnih projekata Vlade FBiH čija realizacija znači puno ne samo za elektroenergetski sektor, nego i za ukupnu privredu u Federaciji BiH. On je pozvao sve učesnike u procesu prestrukturiranja da zajednički djeluju radi što bržeg postizanja ovog cilja.\nU izjavi novinarima, ministar Hećo je kazao da je ovo je prvi sastanak koji je održan s ciljem da se dođe do složene kompanije koja se zove jedinstveni energetski sektor, odnosno jedinstvena elektroprivreda u koju će biti integrirano svih osam rudnika u FBiH. U prvoj fazi bi se ugovorno uvezali svi rudnici uglja s EPBiH, a cilj je, da rudnici budu u strukturi gdje će biti i elektrane koje će činiti jedinstveni pravni subjekt.\nDanas je dogovoreno je da se formiraju tri tima eksperata sastavljena od pravnika, ekonomista, tehničara i rudara (predstavnika rudnika, Elektroprivrede i Federalnog ministarstva) da bi sagledali različite aspekte formiranja složene kompanije. Elektroprivreda i rudnici su zaduženi da formiraju stručne timove koji bi se bavili energetskom efikasnošću.\n- Želja nam je da do 1. januara 2009. izgradimo složenu ugovornu organizaciju koja bi u sljedećoj godini prerastala u kompaniju koja će biti jedinstvena - kazao je Hećo.\nOn je dodao da je danas razgovarano i o potraživanju rudara po osnovu kolektivnog ugovora, te da je za sjednicu Vlade FBiH pripremljena informacija i prijedlog na koji način riješiti taj problem.\nHećo je podsjetio da su u parlamentarnoj proceduri zakoni o javnim preduzećima, privrednim društvima i konsolidaciji rudnika uglja, te da su oni bitne pretpostavke za formiranje jedinstvenog energetskog sektora.


RTCG - Radio Televizija Crne Gore - Nacionalni javni servis :: Društvo :: Zatvorene granice sa BiH i Srbijom loše za Herceg Novi\nKATIĆ NEZADOVOLJAN 26. 05. 2020. 13:31 >> 13:30 5\nZatvorene granice sa BiH i Srbijom loše za Herceg Novi\nPredsjednik Opštine Herceg Novi Stevan Katić osuđuje odluku Vlade Crne Gore o selektivnom otvaranju granica, po kojoj je i dalje zabranjen ulazak u Crnu Goru građanima Republike Srbije i Bosne i Hercegovine. Kako smatra, ova odluka je već napravila štetu, ne samo Herceg Novom, već i cijelom primorju.\n"Herceg Novi, ali i svi gradovi primorja čija je osnovna djelatnost turizam, već trpe posljedice nepromišljenih i tendencioznih poteza Vlade Crne Gore. Ovakva odluka ima za za cilj da isprovcira građane susjednih zemalja, iako svi znamo da će im narednih dana biti omogućen ulazak u Crnu Goru, jer naša ekonomija umnogome zavisi od saradnje sa tim državama", kaže Katić.\nKako je dodao, najveći broj turista dolazi u Herceg Novi iz BiH i Srbije, pa smatra da se radi o ishitrenom potezu koji za cilj ima samo i jedino produbljivanje unutrašnje krize u Crnoj Gori.\n"Pitanje za Vladu Crne Gore je gdje je logika u tome da organizovano šalju crnogorske studente u Srbiju, ako epidemiološka situacija u toj zemlji nije bezbjedna, a da u isto vrijeme zabranjuju ulazak državljanima Srbije u Crnu Goru. Kao i mnogo puta do sada, potezi Vlade Crne Gore ne oslikavaju ni volju ni potrebe većine građana", kazao je Katić, poručivši da su građani Srbije i BiH uvijek dobrodošli u Herceg Novi.\nHerceg Novi Stevan Katić\nVeći broj turista na primorju\n12. 07. 2020. 6\nRadovi na kolektoru ugrožavaju Novljane\n06:54 Dva 13. jula genetski kod crnogorskog bića